
Text rozhodnutia
Súd: Krajský súd Bratislava Spisová značka: 4To/109/2016 Identifikačné číslo súdneho spisu: 1510010828 Dátum vydania rozhodnutia: 19. 01. 2017 Meno a priezvisko sudcu, VSÚ: JUDr. Tibor Kubík ECLI: ECLI:SK:KSBA:2017:1510010828.1 Rozhodnutie Krajský súd v Bratislave v senáte zloženom z predsedu JUDr. Tibora Kubíka a sudcov JUDr. Karola Kováča a JUDr. Petra Šamka, v trestnej veci obžalovaného B.. C. E., pre trestný čin porušovania povinnosti pri správe cudzieho majetku podľa § 255 ods. 1, ods. 3 Tr. zák. účinného do 31.12.2005, o odvolaní obžalovaného proti rozsudku Okresného súdu Bratislava V zo dňa 14.06.2016 sp. zn. 3T/86/2010, na verejnom zasadnutí konanom 19. 01.2017 takto r o z h o d o l : Podľa § 321 ods. 1 písm. b/, d/, f/ Tr. por. z r u š u j e sa rozsudok Okresného súdu Bratislava V sp. zn. 3T/86/2010 zo dňa 14.06.2016 v celom rozsahu. Na základe § 322 ods. 3 Tr. por. sa obžalovaný B.. C. E., nar. XX.XX.XXXX v L., trvale bytom R., R. XX, na slobode, o d ô v o d n e n i e : ako konateľ obchodnej spoločnosti E. s.r.o. v rozpore s ustanovením § 135a ods. 1 zákona č. 513/1991 Zb. (Obchodný zákonník), ktoré mu ukladalo povinnosť vykonávať svoju pôsobnosť štatutárneho orgánu s odbornou starostlivosťou a v súlade so záujmami spoločnosti ako aj povinnosť zaobstarať si a pri rozhodovaní zohľadniť všetky dostupné informácie týkajúce sa predmetu rozhodovania a ktoré mu aj zakazovalo pri výkone svojej pôsobnosti uprednostňovať svoje záujmy alebo záujmy tretích osôb pred záujmami spoločnosti, predával majetok obchodnej spoločnosti E. s.r.o. za nízke kúpne ceny, ktoré nezodpovedali jeho reálnej hodnote a navyše takto hradil len pohľadávky, ktoré mala spoločnosť vo vzťahu k jeho dvom synom, pričom - dňa 15.10.2004 predal ako konateľ spoločnosti E. s. r. o. majetok vlastnícky patriaci tejto spoločnosti svojmu synovi Š. E. a to nehnuteľnosti nachádzajúce sa na X. Z.. Č.. X/A v R. - I. Č.. X/XXX, miestnosti č. X-XX na X poschodí vrátane spoluvlastníckeho podielu na spoločných častiach a spoločných zariadeniach domu vo veľkosti XX/XXX, zapísaných na M. Č.. XXXX pre katastrálne územie D. a podielov vo veľkosti XX/XXX k pozemku parcela č. XXXX/X o výmere 2891 m2 zapísaného na M. Č.. XXXX pre katastrálne územie D. a to za kúpnu cenu 152.873,74,- euro (4.605.474,40,- Sk), pričom kúpna cena predstavovala hodnotu pôžičky poskytnutej pôvodným veriteľom obžalovaným B.. C. E. ako fyzickou osobou spoločnosti E., s. r. o. zo dňa 20.12.2000 a túto pohľadávku dňa 14.10.2004 previedol obžalovaný za sumu 0,03,- euro (1,- Sk) na svojho syna Š. E., pričom hodnota predávanej nehnuteľnosti bola v čase jej predaja vo výške 185.169,75,- euro (5.578.424,- Sk), s tým, že k povoleniu vkladu vlastníckeho práva došlo dňa 31.03.2005, - dňa 15.10.2004 predal ako konateľ spoločnosti E. s.r.o. majetok vlastnícky patriaci tejto spoločnosti svojmu synovi G. E. a to nehnuteľnosti nachádzajúce sa na X. Z.. Č.. X/A v R. - I. Č.. X/XXX, miestnosti č. X-X nachádzajúce sa v prízemí vrátane spoluvlastníckeho podielu na spoločných častiach a spoločných zariadeniach domu vo veľkosti XX/XXX, zapísaných na M. Č.. XXXX pre katastrálne územie D. a to za kúpnu cenu 87.017,54 euro (2.621.490,31,- Sk), pričom kúpna cena predstavovala hodnotu pohľadávky pôvodného veriteľa spoločnosti E. F., s. r. o., v ktorej bol obžalovaný konateľom a túto pohľadávku dňa 26.03.2001 previedol za sumu 3.319,39,- euro (100.000,- Sk) na svojho syna G. E., pričom hodnota predávanej nehnuteľnosti bola v čase jej predaja vo výške 176.059,03,- euro (5.303.954,- Sk) s tým, že k povoleniu vkladu vlastníckeho práva došlo dňa 06.04.2005, - dňa 3.10.2005 na základe kúpnej zmluvy ako konateľ spoločnosti E. s. r. o., predal automobil zn. Audi A6, VIN: X., spoločnosti G., s. r. o., v mene ktorej obžalovaný vystupoval ako konateľ za kúpnu cenu vo výške 2.655,51 euro (80.000 Sk), pričom hodnota predávaného motorového vozidla bola v čase jeho predaja vo výške 4.913 euro (148.009,- Sk), s tým, že v dôsledku tohto konania obžalovaného bola poškodenej spoločnosti E. s. r. o., so sídlom v čase spáchania činu R., X. Č.. X spôsobená škoda v celkovej výške 123.594,97,- euro (3.723.422,29,- Sk), t e d a - inému spôsobil značnú škodu tým, že porušil zákonom uloženú povinnosť spravovať cudzí majetok a spáchal taký čin ako osoba, ktorá má osobitne uloženú povinnosť hájiť záujmy poškodeného, č í m s p á c h a l trestný čin porušovania povinnosti pri správe cudzieho majetku podľa § 255 ods. 1, ods. 3 Tr. zák. účinného do 31.12.2005. Za to sa o d s u d z u j e podľa § 255 ods. 3 Tr. zák. účinného do 31.12.2005 na trest odňatia slobody vo výmere 18 (osemnásť) mesiacov. Podľa § 58 ods. 1 písm. a/, § 59 ods. 1 Tr. zák. účinného do 31.12.2005 sa výkon uloženého trestu podmienečne odkladá na skúšobnú dobu 2 (dva) roky. Podľa § 49 ods. 1, ods. 2 Tr. zák. účinného do 31.12.2005 sa obžalovanému ukladá trest zákazu činnosti vykonávať funkciu štatutárneho orgánu obchodných spoločností vo výmere 5 (päť) rokov. Podľa § 287 ods. 1 Tr. por. sa ukladá obžalovanému B.. C. E., nar. XX.XX.XXXX povinnosť uhradiť poškodenej spoločnosti E. s. r. o. so sídlom R., G. Č.. XX, IČO: XX XXX XXX škodu v celkovej výške 119.397,68,- euro. Podľa § 288 ods. 2 Tr. por. sa poškodená spoločnosť E. s. r. o. odkazuje so zvyškom nároku na náhradu škody na civilný proces. Podľa § 288 ods. 1 Tr. por. sa poškodený C.. G. R., nar. XX.XX.XXXX odkazuje s nárokom na náhradu škody na civilný proces. O d ô v o d n e n i e Rozsudkom Okresného súdu Bratislava V sp. zn. 3T/86/2010 zo dňa 14.06.2016 bol obžalovaný B.. C. E. uznaný vinným z trestného činu porušovania povinnosti pri správe cudzieho majetku podľa § 255 ods. 1, ods. 3 Tr. zákona č 140/1961 Zb. v znení zákona č. 227/2005 Z. z. v jednočinnom súbehu s trestným činom poškodzovania veriteľa podľa § 256 ods. 1 písm. a/, ods. 4 písm. b/ Tr. zákona č. 140/1961 Zb. v znení zákona č. 227/2005 Z. z., ktorého sa dopustil na tom skutkovom základe, že po tom čo bola dňa 20.12.2000 medzi ním ako fyzickou osobou - veriteľom a spoločnosťou E. s. r. o., ako dlžníkom uzatvorená Zmluva o pôžičke vo výške 152.873,74 eur (4.605.474,40,- Sk) a dňa 22.12.2000 medzi B.. Q. Š. ako veriteľom-fyzickou osobou a spoločnosťou E. s. r. o., ako dlžníkom uzatvorená Zmluva o pôžičke vo výške 34.384,73,- euro (1.035.874,40,- Sk) za účelom zabezpečenia podnikateľských potrieb spoločnosti - kúpy objektu na X. Z.. Č.. X v R. so záväzkom dlžníka (E. s. r. o.) vrátiť pôžičku do 31.12.2005 spolu s dohodnutými úrokmi vo výške 1% ročne splatných ku koncu každého kalendárneho roku, ku ktorých splateniu okrem úrokov za rok 2001 neprišlo, dňa 15.10.2004 predal ako konateľ spoločnosti E., s. r. o., G. XX, R., predtým X. X (od 11.3.1996 do 30.12.2005), R. synovi Š. E. nehnuteľnosti nachádzajúce sa na X. Z.. Č.. X/A v R. - I. Č.. X/XXX, miestnosti č. X-XX na X poschodí vrátane spoluvlastníckeho podielu na spoločných častiach a spoločných zariadeniach domu vo veľkosti XX/XXX, zapísaných na M. Č.. XXXX pre katastrálne územie D. a podielov vo veľkosti XX/XXX k pozemku parcela č. XXXX/X o výmere 2891 m2 zapísaného na M. Č.. XXXX pre katastrálne územie D. a to za kúpnu cenu 152.873,74,- euro (4.605.474,40,- Sk), kde táto suma predstavuje hodnotu pôžičky poskytnutej pôvodným veriteľom B.. C. E. spoločnosti E., s. r. o. zo dňa 20.12.2000, kde pohľadávku dňa 14.10.2004 previedol obvinený na základe Zmluvy o postúpení pohľadávky za sumu 0,03-euro (1,- Sk) na syna Š. E., podľa znaleckého posudku B.. G. B. č. 91/2009 zo dňa 9.5.2009 bola všeobecná hodnota uvedených nehnuteľností ku dňu 15.10.2004 stanovená na sumu 185.169,75 eur (5.578.424,- Sk), dňa 15.10.2004 ako konateľ spoločnosti E., s. r. o., G. XX, R., predtým X. X (od 11.3.1996 do 30.12.2005) na základe kúpnej zmluvy predal synovi G. E. nehnuteľnosti nachádzajúce sa na X. Z.. Č.. X/A v R. - I. Č.. X/XXX, miestnosti č. X-X nachádzajúce sa v prízemí vrátane spoluvlastníckeho podielu na spoločných častiach a spoločných zariadeniach domu vo veľkosti XX/XXX, zapísaných na M. Č.. XXXX pre katastrálne územie D.Ž. a to za kúpnu cenu 87.017,54 eur(2.621.490,31 Sk), kde táto suma predstavuje hodnotu pohľadávky pôvodného veriteľa spol. E. F. s. r. o., IČO: XXXXXXXX, v ktorej bol obvinený konateľom a túto pohľadávku dňa 26.03.2001 previedol na základe Zmluvy o postúpení pohľadávky za sumu 3.319,39 eur (100.000,-Sk) na syna G. E., podľa znaleckého posudku B.. G. B.. XX/XXXX zo dňa 9.5.2009 bola všeobecná hodnota uvedených nehnuteľností ku dňu 15.10.2004 stanovená na sumu 176.059,03 eur (5.303.954,- Sk), pričom podľa znaleckého posudku B.. N. L. č. 10/2009 zo dňa 30.09.2009 pri predaji nehnuteľného majetku spol. E., s. r. o. dokonca vykázala stratu z predaja, nehnuteľnosti boli v účtovnej evidencii spoločnosti E., s. r. o. v zostatkovej hodnote 8.211.000,- Sk a predané boli len za 7.227.000,- Sk, spoločnosť E. s. r. o. navyše uhradila cenu dostavby objektu hromadných garáží vo výške 1.155.000,- Sk s objednaním a úhradami v mesiacoch február až júl 2005, hoci v tom čase boli predmetné nehnuteľnosti už predané Š. E. a G. E., dňa 3.10.2005 na základe kúpnej zmluvy ako konateľ spoločnosti E. s. r. o., G. XX, R., predtým X. X (od 11.3.1996 do 30.12.2005) predal automobil zn. Audi A6, VIN: X., spoločnosti G., s. r. o., X. X, R., zastúpenej obvineným ako konateľom za sumu 2.655,51,- euro (80.000,- Sk), podľa vypracovaného znaleckého posudku B.. Y. L. č. 19/2009 zo dňa 8.4.2009 s dodatkom bola hodnota uvedeného vozidla ku dňu 3.10.2005 stanovená na sumu 4.913,- euro (148.009,- Sk), dňa 3.10.2005 na základe kúpnej zmluvy ako konateľ spoločnosti E. s. r. o., G. XX, R., predtým X. X(od 11.3.1996 do 30.12.2005) predal automobil zn. Peugeot 205, EČ: R., VIN: H. spoločnosti G., s. r. o., zastúpenej obvineným ako konateľom za sumu 1.185,02 Eur (35.700,-Sk), najneskôr 3.12.2005 odpredal kancelársky nábytok a kancelársku techniku vo vlastníctve spoločnosti E., s. r. o., spoločnosti G., s. r. o., za sumu 28,68,- euro (864,- Sk), kde bola dňa 3.12.2005 vystavená spoločnosťou E., s. r. o. faktúra č. 900059/05, vyššie uvedené nehnuteľnosti, nábytok a osobné motorové vozidlá vo vlastníctve spoločnosti E., s. r. o., využívané pre dôležitú podnikateľskú potrebu pre naplnenie predmetu činnosti a dosahovania hospodárskeho zisku predal bez vedomia a súhlasu ostatných spoločníkov spoločnosti, súhlasu valného zhromaždenia spoločnosti a pred splatnosťou pohľadávok vzniknutých na základe zmlúv o pôžičke zo dňa 20.12.2000 a 22.12.2000, po uskutočnení predaja predmetných nehnuteľností, nábytku a motorových vozidiel spoločnosť E. s. r. o., stratila podľa znaleckého posudku B.. N. L. č. 10/2009 zo dňa 30.09.2009 obvyklý prírastok na majetku, následne obvinený podal na Okresný súd Bratislava V dňa 26.05.2006 „Návrh na vydanie platobného rozkazu“ na zaplatenie nevyplatených dohodnutých úrokov vo výške 4.997,79,- euro (150.563,40,- Sk) s príslušenstvom a následne dňa 12.12.2007 bol obvineným podaný „Návrh na vyhlásenie konkurzu“ spoločnosti E. s. r. o., obvinený vyššie uvedené transakcie vykonal v rozpore s Hlavou IV. Čl. 1 písmeno B. čl. 3 odsek 5 Spoločenskej zmluvy spol. E. s. r. o. „konateľ je povinný konať vo všetkých záležitostiach so starostlivosťou riadneho obchodníka“ a v rozpore s ustanovením § 135a ods. 1 zákona č. 513/1991 Zb. Obchodného zákonníka, týmto konaním bola spoločnosti E., s. r. o., spôsobená škoda vo výške 123.594,97,- euro (3.723.422,29,- Sk) a poškodenému C.. G. R.A., právnemu nástupcovi poškodeného C.. C. I. na základe zmluvy o postúpení pohľadávky 28.02.2016, kde C.. C. I. bol právnym nástupcom B.. Q. Š., ktorému dňa 31.10.2007 postúpila pohľadávku voči spoločnosti E. s. r. o. v sume 34.384,73,- euro (1.035.874,40,- Sk) vzniknutú na základe zmluvy o pôžičke zo dňa 22.12.2000, škoda vo výške 34.384,73,- euro (1.035.874,40,- Sk). Za to mu bol podľa § 255 ods. 3 s použitím § 35 ods. 1 Tr. zák. č. 140/1961 Zb. v znení zákona č. 227/2005 Z.z. uložený úhrnný trest odňatia slobody v trvaní 2 (dva) roky, ktorý bol podľa § 58 ods. 1 písm. a), § 59 ods. 1 Tr. zák. č. 140/1961 Zb. podmienečne odložený na skúšobnú dobu v trvaní 2 (dva) roky. Podľa § 49 ods. 1, 2 Tr. zák. č. 140/1961 Zb. v znení zákona č. 227/2005 Z.z. bol obžalovanému uložený trest zákazu činnosti vykonávať funkciu štatutára v obchodnej spoločnosti na dobu 5 (päť) rokov. Podľa § 287 ods. 1 Tr. por. súd uložil obžalovanému povinnosť nahradiť poškodenému E., s.r.o., G. XX, R., IČO: XXXXXXXX, škodu vo výške 123.594,97 euro a poškodenému C.. G. R., nar. XX.XX.XXXX, bytom L. XX, R., škodu vo výške 33.168,17 euro. Proti tomuto rozsudku podal v zákonnej lehote odvolanie obžalovaný B.. C. E., ktoré následne odôvodnil prostredníctvom svojho obhajcu osobitným písomným podaním. Obžalovaný B.. C. E. v odvolaní namieta, že samosudca nepostupoval v intenciách uznesenia Krajského súdu v Bratislave zo dňa 12.09.2013 sp. zn. 2Tos/85/2013, podľa ktorého mal súd po obnove konania náležitým spôsobom overiť všetky skutočnosti. Samosudca neakceptoval návrh na doplnenie dokazovania výsluchom poškodenej B.. Š., ktorá mala a mohla pravdivo uviesť okolnosti týkajúce sa poskytnutia údajnej pôžičky, nakoľko práve existencia pôžičky a jej nesplatenie zakladá nárok na náhradu škody. Aj z posudku znalkyne B.. Č. vyplýva, že skúmala za akých okolností došlo k prevodom peňazí v spoločnosti E. s.r.o. Ing. Č. zistila, že ide o prevody peňazí B.. E. a nie B.. Š.. Súd prvého stupňa odmietol vziať do úvahy zistenia znalkyne B.. Č., ktorá konštatuje, že pôžička B.. Š. sa v účtovníctve spoločnosti vôbec nenachádza. Tvrdenia, že pôžička je riadne zaevidovaná sú teda nepravdivé. Obžalovaný ďalej namieta, že nárok na náhradu škody nebol zo strany poškodenej spoločnosti a poškodeného I. uplatnený riadne a včas. Z praxe súdov vyplýva, že poškodený si musí uplatniť nárok na náhradu škody voči konkrétnemu obvinenému. Taktiež je potrebné, aby poškodený uviedol výšku uplatňovaného nároku na náhradu škody. Táto podmienka je splnená pokiaľ poškodený uvedie aspoň minimálnu výšku spôsobenej škody. Ďalšou podmienkou je označenie dôvodu, na základe ktorého si poškodený uplatňuje nárok na náhradu škody. Je názoru, že zo strany poškodených subjektov nebol nárok na náhradu škody uplatnený riadne a včas a nebol vyčíslený a preto súd prvého stupňa nemal o takto uplatnenom nároku rozhodovať. Poukazuje aj na to, že podľa § 106 Občianskeho zákonníka platí pri náhrade škody dvojročná subjektívna a trojročná objektívna premlčacia lehota s tým, že pokiaľ ide o úmyselnú škodu platí desaťročná objektívna lehota. Subjektívna premlčacia lehota je teda dvojročná, pričom pre začatie jej plynutia je rozhodujúce kedy sa poškodený dozvie o škode. Vyžaduje sa preukázaná vedomosť poškodeného o vzniknutej škode určitého druhu a rozsahu do tej miery, aby si mohol svoj nárok uplatniť (vyčísliť) v žalobnom návrhu na súde. Rovnako podstatným je aj to, kedy sa poškodený dozvie o tom, kto za vzniknutú škodu zodpovedá. Objektívna premlčacia doba začína plynúť od dňa škodnej udalosti. Pre plynutie subjektívnej premlčacej doby je podstatné kedy sa B.. Q. Š. musela dozvedieť o škode. Ak došlo k škode, musela sa to dozvedieť doručením prevodných zmlúv z katastra nehnuteľností, kde bola uvedená výška kúpnej ceny. Ak sa s tým súd nestotožní, tak sa to musela dozvedieť najneskôr v decembri, kedy bolo uskutočnené neplatné valné zhromaždenie. Vzhľadom k uvedenému uplynula subjektívna premlčacia lehota poškodenému v decembri roku 2007. Preto vznášajú námietku premlčacia a súd prvého stupňa nemal uplatnený nárok priznať. Zmena rozhodnutia súdu o výške spôsobenej škody vychádzala z rozhodnutia Najvyššieho súdu SR sp. zn. 2Tdo/50/2012, ktorý vypočítal škodu ako rozdiel predajných cien predaného majetku a cien uvedených v znaleckých posudkoch, za čo sa majetok predať mohol. Neskúmal však, či znalecké posudky sú správne. Znalecký posudok spracovaný Ing. Ilavským je nesprávny. Napriek tomu sa berie ako smerodajný. Znalec uvádzal a hodnotil v znaleckom posudku veci, ktorá budova vôbec neobsahuje. V prípade použitia správnych a reálnych cien by bola hodnota nehnuteľností 7,2 milióna SK, teda za hodnotu za akú sa predali. Pokiaľ ide o znalecké posudky na hnuteľné veci, tak išlo o majetok ktorý bol odpísaný a má nulovú zostatkovú hodnotu. Tento majetok mohol byť predaný za akúkoľvek cenu. Predajné ceny boli teda ziskom a nie škodou spoločnosti. V prípade určenia výšky škody spoločnosti E. s.r.o. súd prvého stupňa nezohľadnil už vymožené sumy, ktoré spoločnosť získala od neho v exekučnom konaní. Nesúhlasí s tým, že z jeho strany išlo o vytunelovanie spoločnosti. Veriteľmi poškodenej spoločnosti boli jeho synovia a iní veritelia vtedy neexistovali. To, že poškodená spoločnosť nebola vytunelovaná dokazuje aj skutočnosť, že konkurzný súd odmietol na jej majetok vyhlásiť konkurz. Predávaný majetok nepredal pod cenu. Pred predajom nehnuteľností si nechal vypracovať znalecký posudok na určenie ich ceny. Veci boli predané za sumu uvádzanú znalcom. Nie je preto preukázané, že predal majetok spoločnosti pod cenu. Vzhľadom k uvedenému navrhuje, aby krajský súd jeho odvolaniu vyhovel a oslobodil ho spod obžaloby. Na verejnom zasadnutí odvolacieho súdu krajský súd oboznámil písomné vyjadrenie poškodenej spoločnosti E. s. r. o., v ktorom poškodená spoločnosť informovala o výsledkoch exekučného konania, ktoré bolo vedené na podklade predchádzajúceho právoplatného rozsudku vydaného v trestnom konaní, ktorý bol následne zrušený pri povolení obnovy konania. V toto exekučnom konaní bola vymožená od obžalovaného čiastka 4.197,29,- euro. Obhajca obžalovaného na verejnom zasadnutí uviedol, že sa v celom rozsahu pridržiava písomne zdôvodneného odvolania. Navyše, poukazuje na rozhodnutie Najvyššieho súdu SR sp. zn. 6Tdo/79/2014, v ktorej bolo rozhodované v podobnej veci. Prokurátorka krajskej prokuratúry ako aj zástupca poškodenej spoločnosti navrhli odvolanie obžalovaného ako nedôvodné zamietnuť. Obžalovaný uviedol, že namieta písomné vyjadrenie konateľa poškodenej spoločnosti, ktoré bolo oboznámené na verejnom zasadnutí. Taktiež namietal, že mu bol uložený podmienečný trest, pričom on časť podmienečného trestu už vykonal pred zrušením predchádzajúceho rozsudku a to 1 rok a 4 mesiace. Namieta, že vytuneloval poškodenú spoločnosť. Poukazuje na to, že na poškodenú spoločnosť bol štyrikrát podaný návrh na vyhlásenie konkurzu, avšak spoločnosť nebola zrušená v konkurze, nakoľko mala majetok. Krajský súd v Bratislave podľa § 317 ods. 1 Tr. por. preskúmal zákonnosť a odôvodnenosť napadnutých výrokov rozsudku, proti ktorým obžalovaný podal odvolanie, ako aj správnosť postupu konania, ktoré im predchádzalo a dospel k záveru, že odvolanie obžalovaného B.. C. E. je čiastočne dôvodné. Podľa § 321 ods. 1 písm. b/ Tr. por. odvolací súd zruší napadnutý rozsudok pre chyby v napadnutých výrokoch rozsudku, najmä pre nejasnosť alebo neúplnosť jeho skutkových zistení alebo preto, že sa súd nevysporiadal so všetkými okolnosťami významnými pre rozhodnutie. Podľa § 321 ods.1 písm. d/ Tr. por. odvolací súd zruší napadnutý rozsudok ak bolo napadnutým rozsudkom porušené ustanovenie Trestného zákona. Podľa § 321 ods. 1 písm. f/ Tr. por. odvolací súd zruší napadnutý rozsudok aj ak je rozhodnutie o uplatnenom o uplatnenom nároku poškodeného na náhradu škodu v rozpore so zákonom. Podľa § 321 ods. 3 Tr. por. ak preskúmava všetky výroky, ale je chybná len časť napadnutého rozsudku a možno ju oddeliť od ostatných, zruší odvolací súd rozsudok len v tejto časti; ak však zruší hoci aj len sčasti výrok o vine, zruší vždy súčasne celý výrok o treste, ako aj ďalšie výroky, ktoré majú vo výroku o vine svoj podklad. Podľa § 322 ods.3 Tr. por. veta prvá odvolací súd rozhodne sám rozsudkom vo veci, ak možno nové rozhodnutie urobiť na podklade skutkového stavu, ktorý bol v napadnutom rozsudku správne zistený, alebo doplnený dôkazmi vykonanými pred odvolacím súdom. Krajský súd v prvom rade pripomína, že v posudzovaná trestná vec už bola v minulosti právoplatne skončená. Obžalovaný B.. C. E. bol pôvodne uznaný vinným rozsudkom Okresného súdu Bratislava V sp. zn. 3T/86/2010 zo dňa 20.09.2011 a to zo spáchania trestného činu porušovania povinnosti pri správe cudzieho majetku podľa § 255 ods. 1, ods. 3 Tr. zák. v jednočinnom súbehu s trestným činom poškodzovania veriteľa podľa § 256 ods. 1 písm. a/, ods. 4 písm. a/, písm. b/ Tr. zák. účinného v čase spáchania skutku. Uznesením Krajského súdu v Bratislave sp. zn. 3 To/157/2011 zo dňa 15.05.2012 bolo odvolanie obžalovaného B.. C. E. zamietnuté. Následne Najvyšší súd SR uznesením sp. zn. 2Tdo/50/2012 zo dňa 25.09.2012 odmietol dovolanie B.. C.Á. E. podané proti vyššie citovanému uzneseniu Krajského súdu v Bratislave. Uznesením Okresného súdu Bratislava V sp. zn. 1Nt/12/2013 zo dňa 15.05.2013 v spojení s uznesením Krajského súdu v Bratislave sp. zn. 2Tos/85/2013 zo dňa 12.09.2013 bola povolená obnova konania a zrušený vyššie citovaný odsudzujúci rozsudok okresného súdu ako aj ďalšie rozhodnutia obsahovo nadväzujúce, ak vzhľadom k zmene, ku ktorej došlo zrušením, stratili podklad. Dôvodom povolenia obnovy konania bolo predloženie nového znaleckého posudku zo strany obžalovaného, ktorý vypracovala znalkyňa z odboru účtovníctvo - daňovníctvo B.. C. Č.. K hodnoteniu predloženého nového dôkazu: Krajský súd sa stotožňuje so súdom prvého stupňa v tom, že riadne vykonanie nového dôkazu a to znaleckého posudku, ktorý vypracovala znalkyňa z odboru účtovníctvo - daňovníctvo B.. C. Č. neprinieslo nič zásadné, t. j. nič také, čo by nútilo súdy zaujať iné stanovisko k výroku o vine obžalovaného zo spáchania skutku uvedeného vo výrokovej časti tohto rozsudku. Tento znalecký posudok sa týka len posudzovania účtovných otázok, t. j. vôbec sa nedotýka skutkových okolností, ktoré našli svoj odraz v právnej kvalifikácii skutku ako trestného činu porušovania povinnosti pri správe cudzieho majetku podľa § 255 ods. 1, ods. 3 Tr. zák. účinného do 31.12.2005. Predložený znalecký posudok teda žiadnym spôsobom nespochybnil skutočnosť, že obžalovaný porušoval zákonné povinnosti konateľa vymedzené v ustanovení § 135a ods. 1 Obchodného zákonníka a to predávaním majetku spoločnosti v mene ktorej konal za podstatne nižšie sumy než bola skutočná hodnota predávaného majetku v čase jeho predaja, pričom uprednostňoval len a výhrade úhradu svojich pohľadávok (či pohľadávok spoločnosti v mene ktorej konal) voči poškodenej spoločnosti, ktoré za symbolické ceny (v porovnaní so skutočnou hodnotou pohľadávok) previedol na svojich synov a následne tieto pohľadávky „uhradil nehnuteľnosťami“ vlastnícky patriacimi poškodenej spoločnosti. Rovnako tak sa nový znalecký posudok nedotýka skutkových okolností, z ktorých vyplýva, že obžalovaný predal „pod cenu“ motorové vozidlo vlastnícky patriace poškodenej spoločnosti a to inej obchodnej spoločnosti, v ktorej vystupoval ako konateľ (fakticky tu motorové vozidlo predával sám sebe za nižšiu sumu než bola jeho skutočná predajná hodnota v čase jeho predaja). Pre úplnosť krajský súd dodáva, že obžalovaným predložený nový znalecký posudok bol vypracovaný z hľadiska posúdenia dodržiavania ustanovení zákona o účtovníctve. Pri posudzovaní naplnenia znakov skutkovej podstaty majetkového trestného činu je teda absolútne bez významu, nakoľko škodu v trestnom práve nikdy nemožno chápať v účtovnom (bilančnom) vyjadrení, pretože ak je aj bilancia aktív a pasív vyrovnaná, neznamená to, že nevznikla skutočná škoda (tento názor nie je v trestnom práve sporný a vyplýva aj z odbornej literatúry napríklad Šámal, P. a i.: Podnikání a ekonomická kriminalita v České republice. 1. Vyd. Praha: C.H.Beck, 2001 s. 140). Podľa § 124 ods. 1 Tr. zák. sa škodou, na účely trestného zákona, rozumie ujma na majetku alebo reálny úbytok na majetku alebo na právach poškodeného alebo iná ujma, ktorá je v príčinnej súvislosti s trestným činom, bez ohľadu na to, či ide o škodu na veci alebo na právach. Trestný zákon teda nepozná účtovnú škodu a nemožno ňou nahrádzať škodu skutočnú (t. j. skutočný úbytok na majetku). Vzhľadom k uvedenému nie je pre posudzovanie naplnenia znakov skutkovej podstaty trestného činu porušovania povinnosti pri správe cudzieho majetku podstatná účtovná zostatková hodnota predávaných nehnuteľností v čase ich predaja, ale skutočná hodnota predávaných nehnuteľností v čase ich predaja. Zisťovanie skutočnej hodnoty predávaných nehnuteľností pritom nepatrí do kompetencie znalca z odvetvia účtovníctvo - daňovníctvo a nebolo (a ani nemohlo byť) ambíciou znaleckého posudku znalkyňe Ing. Júlie Čikorovej sa k tejto skutkovej otázke vyjadrovať. Podľa vyhlášky Ministerstva spravodlivosti SR č. 492/2004 Z. z. o stanovení všeobecnej hodnoty majetku môžu totiž nehnuteľnosti hodnotiť (oceňovať) iba znalci z odvetvia oceňovanie nehnuteľností. Napokon, predmetný znalecký posudok je bez právneho významu aj ohľadne skutočnosti, či Ing. Zuzana Ščepánová poskytla poškodenej spoločnosti pôžičku alebo neposkytla, pretože ani prípadná neexistencia účtovných dokladov ohľadne tejto skutočnosti automaticky neznamená, že pôžička poskytnutá nebola a to platí aj naopak. Ku skutkovým okolnostiam a k úpravám v tzv. skutkovej vete: Z dokazovania vykonaného na hlavnom pojednávaní, a to ani nebolo medzi stranami sporné, nepochybne vyplýva, že obžalovaný B.. C. E. (ďalej len obžalovaný) bol v čase spáchania skutku konateľom poškodenej spoločnosti E. s.r.o. (ďalej len poškodená spoločnosť). Z výpisu z obchodného registra možno zistiť, že v čase spáchania skutku mala poškodená spoločnosť dvoch konateľov a to obžalovaného a B.. Q. Š.. Obidvaja boli zároveň aj spoločníkmi v poškodenej spoločnosti, pričom každý z konateľov mal právo konať v mene spoločnosti samostatne. Rovnako tak nebolo medzi stranami sporné, že obžalovaný dňa 15.10.2004 ako konateľ poškodenej spoločnosti previedol na podklade kúpnej zmluvy nehnuteľnosti vlastnícky patriace poškodenej spoločnosti a to na svojho syna Š. E. za kúpnu cenu 4.605.474,40,- Sk. Dohodnutá kúpna cena pritom predstavovala hodnotu pohľadávky, ktorú mal obžalovaný ako fyzická osoba voči poškodenej spoločnosti na základe zmluvy o pôžičke, ktorú poskytol poškodenej spoločnosti v roku 2000. Túto svoju pohľadávku obžalovaný deň pred predajom nehnuteľností (t. j. dňa 14.10.2004) previedol na svojho syna Š. E. za sumu 1 Sk. Dňa 31.03.2005 došlo k povoleniu vkladu vlastníckeho práva zo strany príslušnej správy katastra. V rovnaký deň ako v prvom prípade, teda dňa 15.10.2004 uzatvoril obžalovaný ako konateľ poškodenej spoločnosti kúpnu zmluvu aj so svojím druhým synom G. E., na podklade ktorej previedol ďalšiu nehnuteľnosť vlastnícky patriacu poškodenej spoločnosti synovi G. E. a to za kúpnu cenu 2.621.490.31,- Sk. Aj v tomto prípade dohodnutá kúpna cena predstavovala hodnotu pohľadávky, ktorú mala voči poškodenej spoločnosti obchodná spoločnosť E. F. s. r. o. v ktorej obžalovaný pôsobil ako konateľ (v tejto spoločnosti bol obžalovaný spoločne s B.. Q. Š. konateľmi ako aj spoločníkmi s právom každého z konateľov konať v mene spoločnosti samostatne, pričom táto obchodná spoločnosť bola v roku 2006 vymazaná z obchodného registra) s tým, že táto pohľadávka bola prevedená na G. E. dňa 26.03.2001 za sumu 100.000,- Sk. Dňa 06.04.2005 došlo k povoleniu vlastníckeho vkladu zo strany príslušnej správy katastra. A napokon, medzi stranami nebolo sporné ani to, že obžalovaný ako konateľ poškodenej spoločnosti dňa 03.10.2005 previedol na podklade kúpnej zmluvy motorové vozidlo Audi A6 vlastnícky patriace poškodenej spoločnosti na spoločnosť G. s. r. o. za sumu 80.000,- Sk. V čase spáchania skutku bol obžalovaný v spoločnosti G. spol. s r. o. konateľom a spoločníkmi boli jeho synovia. Aj v súčasnej dobe vystupuje obžalovaný v tejto spoločnosti ako prokurista s právom konať v mene spoločnosti samostatne. Právne síce uzatvárali kúpnu zmluvu dve obchodné spoločnosti, avšak fakticky ju uzatváral obžalovaný „sám so sebou“, nakoľko pri obidvoch obchodných spoločnostiach vystupoval ako ich konateľ. Podstatnou a nespornou skutkovou okolnosťou je teda to, že obžalovaný v mene poškodenej spoločnosti uhradil pohľadávky svojich synov nehnuteľnosťami vlastnícky patriacimi poškodenej spoločnosti (došlo k započítaniu vzájomných pohľadávok), pričom poškodená spoločnosť uhradila pohľadávku Š. E. pred jej splatnosťou, nakoľko poškodená spoločnosť sa pôvodne (v zmluve o pôžičke) zaviazala vrátiť poskytnutú pôžičku veriteľovi do 31.12.2005. Krajský súd považuje za nesporné aj to, že pohľadávky, ktoré boli hradené poškodenou spoločnosťou boli skutočné, teda nešlo o pohľadávky fiktívne. Všetky tieto skutkové okolnosti, ktoré tvoria aj podstatu tzv. skutkovej vety výrokovej časti tohto rozsudku, vyplývajú bez rozumných pochybností z vykonaného dokazovania a majú svoj základ najmä v listinných dôkazoch. V tomto smere možno poukázať hlavne na kópiu katastrálneho spisu, kúpne zmluvy, zmluvu o pôžičke, či údaje vyplývajúce z obchodného registra. Krajský súd pri výroku o vine upravil tzv. skutkovú vetu v prvom rade tak, že z nej vypustil údaje týkajúce sa predaja motorového vozidla zn. Peugeot a kancelárskeho majetku, nakoľko ani v obžalobe a ani vo výrokovej časti napadnutého rozsudku nebola vôbec uvedená neproporcialita pri ich odpredaji. Predaj majetku obchodnej spoločnosti zo strany jej konateľa, ktorý je oprávnený konať v mene spoločnosti samostatne totiž sám osebe nie je trestným činom a ani iným protiprávnym konaním. Práve a len prípadný podhodnotený predaj aj týchto hnuteľných vecí zo strany obžalovaného mohol zakladať jeho protiprávne konanie. Podľa názoru odvolacieho súdu by tu akékoľvek dopĺňanie skutku v tomto smere bolo nutné hodnotiť ako zmenu rozhodnutia v neprospech obžalovaného, teda išlo by o porušenie ustanovenia § 327 ods. 2 Tr. por. Navyše, dopĺňanie skutku v neprospech obžalovaného by malo byť vždy dôsledkom návrhu prokurátora, pretože len prokurátora ťaží v konaní pred súdom dôkazné bremeno ohľadne výroku o vine a súd nie je pomocníkom prokurátora, ktorý by mu mal doplniť, či dotvoriť skutok tak, aby mu mohol vyhovieť v celej jeho žalovanej šírke. K tejto časti skutku mal napokon výhrady aj Najvyšší súd SR v uznesení sp. zn. 2Tdo/50/2012 zo dňa 25.09.2012 (s. 6). Odvolací súd vypustil z tzv. skutkovej vety aj okolnosti, ktoré popisovali, že obžalovaný predával majetok poškodenej spoločnosti bez vedomia a súhlasu ostatných spoločníkov spoločnosti, súhlasu valného zhromaždenia spoločnosti a pred ich splatnosťou. Nič z uvedeného totiž nezakladá znaky žiadneho trestného činu a ani nie je protiprávne. Alebo povedané inak, konateľ obchodnej spoločnosti je z titulu svojej funkcie štatutárneho orgánu oprávnený aj k predaju majetku obchodnej spoločnosti v mene ktorej koná a nepotrebuje k tomu súhlas valného zhromaždenia a už vôbec nie spoločníkov spoločnosti. Rovnako tak, každý dlžník môže uhradiť svoj dlh aj pred lehotou jeho splatnosti. V tejto súvislosti je nutné uviesť, že právnická osoba je len umelá právna konštrukcia (právnické osoby sú výtvorom právneho poriadku) a preto musí mať zákonom stanovený mechanizmus svojho konania, nakoľko bez fyzických osôb by, ako fiktívna osoba, nedokázala konať, s tým, že konanie zákonom stanovených fyzických osôb, ktoré konajú v mene právnickej osoby, sa potom právne považuje za konanie samotnej právnickej osoby (ide teda fakticky o konanie fyzickej osoby, ktoré však táto fyzická osoba vykonáva v mene právnickej osoby a preto sa takéto konanie považuje právne za konanie právnickej osoby, t. j. ide o konanie, ktoré je pričítané samotnej právnickej osobe). V mene právnickej osoby alebo v jej zastúpení musí preto, de facto, konať konkrétna fyzická osoba, avšak za autora konania (činu) sa považuje právnická osoba. Právnická osoba preto koná navonok najmä svojim štatutárnym orgánom (v posudzovanej trestnej veci ide o konateľa spoločnosti s ručením obmedzeným), prípadne za ňu koná zástupca (napríklad konajúci na základe plnej moci), respektíve zamestnanec pri plnení konkrétnych pracovných úloh. Konanie štatutárneho orgánu je pritom priamo konaním právnickej osoby a štatutárny orgán nie je zástupcom spoločnosti pri jej konaní navonok vo vzťahu k tretím osobám. Konateľ, ako štatutárny orgán spoločnosti s ručením obmedzeným má pritom právo konať vo všetkých veciach spoločnosti s ručením obmedzeným. Ide o tzv. generálne konateľské oprávnenie, pričom obmedziť toto generálne oprávnenie môže iba spoločenská zmluva alebo valné zhromaždenie (spoločenská zmluva poškodenej spoločnosti v rámci vykonávania majetkových dispozícií konateľov neobmedzovala s tým, že z Halvy IV, časť B článku 3 ods. 5 spoločenskej zmluvy vyplýva iba podmienená povinnosť konateľa vyžiadať si schválenie majetkovej dispozície zo strany valného zhromaždenia, avšak len v prípadoch ak má byť určitá majetková dispozícia vopred schválená. Spoločenská zmluva však neurčovala kedy a ktoré majetkové dispozície by mali podliehať schváleniu zo strany valného zhromaždenia s tým, že v zmysle Hlavy IV čl. 1 ods. 2 spoločenskej zmluvy by si takýto schvaľovací proces zo strany valného zhromaždenia muselo valné zhromaždenie výslovne vyhradiť, čo sa však nestalo). V predmetnej trestnej veci nebol teda obžalovaný ako konateľ žiadnym spôsobom obmedzený v nakladaní s majetkom poškodenej spoločnosti (myslí sa tu vnútorné obmedzenie zo strany samotnej poškodenej spoločnosti) a preto pri realizovaní majetkových dispozícií nepotreboval súhlas spoločníkov spoločnosti a ani valného zhromaždenia. Obžalovaný bol preto oprávnený na realizovanie predaja majetku spoločnosti v mene ktorej konal. V skutočnosti, že konal bez súhlasu spoločníkov, či valného zhromaždenia preto nemôže byť videné trestnoprávne relevantné konanie obžalovaného. Napokon, zo skutkovej vety napadnutého rozsudku je zrejmé, že obžalovanému sa nekladie za vinu predaj majetku poškodenej spoločnosti sám osebe, ale a len jeho predaj „pod cenu“, t. j. úmyselné konanie obžalovaného proti záujmom spoločnosti, v mene ktorej konal. K uvedenému odvolací súd dodáva, že skutok, ktorý sa obžalovanému kladie za vinu by mal vždy obsahovať len také okolnosti, ktoré majú svoj odraz v právnej kvalifikácii konkrétneho trestného činu, zo spáchania ktorého je obžalovaný podozrivý. Všetko ostatné, čo v žiadnom prípadne nemôže zakladať znaky stíhaného trestného činu nemá byť obsahom skutkovej vety. Z tohto dôvodu bolo nutné zo skutku vypustiť aj všetky okolnosti, ktoré sa odohrali po spáchaní skutku, t. j. po jeho dokonaní. Krajský súd preto vypustil aj tie skutkové okolnosti, ktoré popisujú podanie návrhu na vydanie platobného rozkazu zo strany obžalovaného, či návrhu na vyhlásenie konkurzu, pretože nastali až po dokonaní trestného činu porušovania povinnosti pri správe cudzieho majetku a na naplnenie znakov tohto trestného činu nemali žiadny vplyv. Napokon, tieto skutkové okolnosti označil na nadbytočné aj Najvyšší súd SR v uznesení sp. zn. 2 Tdo/50/2012 zo dňa 25.09.2012 (s. 9). Už bolo uvedené vyššie, že škoda sa v trestnom práve pri majetkových trestných činoch nikdy nechápe v účtovnom (bilančnom) vyjadrení a preto odvolací súd vypustil zo skutkovej vety aj všetky okolnosti týkajúce sa účtovnej evidencie, či znalecky určenej účtovnej zostatkovej hodnoty predávaných nehnuteľností, či znaleckých úvah týkajúcich sa toho, že predaj nehnuteľností zo strany obžalovaného bol účtovne stratou. K výroku o vine zo spáchania trestného činu porušovania povinnosti pri správe cudzieho majetku podľa § 255 ods. 1, ods. 3 Tr. zák. účinného do 31.12.2005: Pokiaľ ide o právnu kvalifikáciu skutku, ktorý sa obžalovanému kladie za vinu, tak odvolací súd pripomína, že sporným medzi stranami nebola skutočnosť, že obžalovaný ako konateľ poškodenej spoločnosti predával hnuteľný a nehnuteľný majetok patriaci vlastnícky poškodenej spoločnosti, ale skutočnosť, či pri tomto predaji došlo z jeho strany úmyselne k porušeniu ustanovenia § 135a ods. 1 Obchodného zákonníka, t. j., či obžalovaný pri predaji majetku poškodenej spoločnosti tento odpredával „pod cenu“, respektíve, či predaj majetku poškodenej spoločnosti bol v záujme spoločnosti, prípadne len a výhradne v záujme obžalovaného alebo jeho detí. Podľa názoru odvolacieho súdu konanie obžalovaného vymedzené vo výrokovej časti tohto rozsudku napĺňa všetky formálne ako aj materiálne znaky skutkovej podstaty trestného činu porušovania povinnosti pri správe cudzieho majetku podľa § 255 ods. 1, ods. 3 Tr. zák. účinného do 31.12.2005 (ďalej len trestný čin porušovania povinnosti pri správe cudzieho majetku). Podľa § 255 ods. 1 Tr. zák. účinného do 31.12.2005 sa tohto trestného činu v základnej skutkovej podstate dopustil ten, kto inému spôsobil škodu nie nepatrnú tým, že porušil zákonom alebo na základe zákona ustanovenú povinnosť alebo povinnosť uloženú právoplatným rozhodnutím súdu opatrovať alebo spravovať cudzí majetok. Podľa § 255 ods. 3 Tr. zák. účinného do 31.12.2005 sa tejto kvalifikovanej skutkovej podstaty dopustil ten, kto spáchal čin uvedený v odseku 1 ako osoba, ktorá má osobitne uloženú povinnosť hájiť záujmy poškodeného alebo ak spôsobil takým činom značnú škodu. Z hľadiska znakov skutkovej podstaty predmetného trestného činu sa obžalovanému kladie za vinu, že porušil zákonom ustanovenú povinnosť spravovať cudzí majetok a v dôsledku toho spôsobil na cudzom majetku značnú škodu, pričom zároveň konal aj ako osoba, ktorá má osobitne uloženú povinnosť hájiť záujmy poškodeného. Pre úplnosť krajský súd dodáva, že na naplnenie základnej skutkovej podstaty trestného činu porušovania povinnosti pri správe cudzieho majetku podľa § 255 ods. 1 Tr. zák. účinného do 31.12.2005 nestačilo, ak páchateľ porušil len zmluvne prevzatú povinnosť spravovať alebo opatrovať cudzí majetok, nakoľko tento znak (ohľadne povinnosti vyplývajúcej zo zmluvy) sa stal súčasťou tohto trestného činu až od 01.01.2006 kedy nadobudol účinnosť nový Trestný zákon. Vzhľadom k uvedenému bola zo skutku vypustená aj okolnosť, ktoré kládla obžalovanému za vinu porušenie spoločenskej zmluvy. V danej trestnej veci je pre naplnenie formálnych znakov tohto trestného činu nevyhnutné vymedziť zákonnú povinnosť spravovať alebo opatrovať cudzí majetok, ktorú mal obžalovaný vo vzťahu k majetku poškodenej spoločnosti. Povinnosť spravovať alebo opatrovať cudzí majetok majú osoby, ktoré sú povinné spravovať záležitosti iných osôb, pokiaľ v tom je zahrnutá aj povinnosť starostlivosti o ich majetok alebo nakladanie s ním. Takáto povinnosť môže byť uložená niektorým ustanovením zákona, pričom nemusí byť vyslovene nazvaná ako povinnosť opatrovať alebo spravovať cudzí majetok. Podstatné je, že jej obsahom je to, čo sa rozumie pod opatrovaním alebo správou cudzieho majetku. Povinnosť môže byť formulovaná napríklad ako starostlivosť o majetok, starostlivosť riadneho hospodára, odborná starostlivosť a podobne. Vznik takejto povinnosti vyplývajúcej zo zákona nie je podmienený zverením majetku osobitným aktom do starostlivosti páchateľa. Porušenie povinnosti opatrovať alebo spravovať cudzí majetok spočíva v tom, že páchateľ koná v rozpore so všeobecným alebo konkrétnym vymedzením obsahu takejto povinnosti. K porušeniu povinnosti opatrovať alebo spravovať cudzí majetok dochádza najmä aktívnou činnosťou páchateľa (konaním páchateľa) a to hlavne takými dispozíciami s cudzím majetkom, pri ktorých páchateľ neobdrží do opatrovaného alebo spravovaného cudzieho majetku zodpovedajúcu protihodnotu. Ide typovo najmä o konania ktoré sa týkajú uzatvárania nevýhodných zmlúv na úkor opatrovaného alebo sparovaného majetku, tak ako to bolo aj v posudzovanom prípade. Krajský súd preto konštatuje, že povinnosť opatrovať alebo spravovať cudzí majetok zaťažuje toho, kto je k tomu povinný zo zákona. Opatrovaním cudzieho majetku sa pritom rozumie taká miera ochrany cudzieho majetku, ktorá zamedzuje jeho čiastočnému alebo úplnému znehodnoteniu. Od povinnosti opatrovať cudzí majetok je nutné odlíšiť povinnosť spravovať cudzí majetok, ktorá predpokladá aktívny prístup správcu k starostlivosti o taký majetok (uznesenie Najvyššieho súdu ČR sp. zn. 5 Tdo/1224/2006 zo dňa 18.10.2006). Takýto aktívny prístup k starostlivosti vyžaduje Obchodný zákonník aj od konateľa spoločnosti s ručeným obmedzením vo vzťahu k majetku spoločnosti v mene ktorej koná a preto je odvolací súd názoru, že konateľ má povinnosť spravovať majetok spoločnosti s ručeným obmedzením v zmysle znakov základnej skutkovej podstaty trestného činu porušovania povinnosti pri správe cudzieho majetku. Pokiaľ trestný čin porušovania povinnosti pri správe cudzieho majetku podľa § 255 ods. 1 Tr. zák. viaže trestnú zodpovednosť na porušenie povinnosti spravovať alebo opatrovať cudzí majetok, ktorá bola páchateľovi uložená zákonom, je nutné ho v tejto časti považovať za skutkovú podstatu s tzv. blanketnou dispozíciou, pretože odkazuje na mimotrestnú právnu úpravu a jej porušením podmieňuje trestnú zodpovednosť. Touto mimotrestnou právnou normou, ktorá vymedzuje pre konateľa spoločnosti s ručeným obmedzením povinnosť spravovať majetok spoločnosti v mene ktorej koná a ktorá je aplikovateľná aj na posudzovaný prípad je ustanovenie § 135a ods. 1 Obchodného zákonníka. Predmetné ustanovenie stanovuje, že konatelia sú povinní vykonávať svoju pôsobnosť s odbornou starostlivosťou a v súlade so záujmami spoločnosti a všetkých jej spoločníkov. Najmä sú povinní zaobstarať si a pri rozhodovaní zohľadniť všetky dostupné informácie týkajúce sa predmetu rozhodovania, zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo spoločnosti spôsobiť škodu alebo ohroziť jej záujmy alebo záujmy jej spoločníkov a pri výkone svojej pôsobnosti nesmú uprednostňovať svoje záujmy, záujmy len niektorých spoločníkov alebo záujmy tretích osôb pred záujmami spoločnosti. Obžalovaný ako konateľ poškodenej spoločnosti mal teda zákonom ustanovenú (§ 135a ods. 1 Obchodného zákonníka) povinnosť spravovať jej majetok a to s odbornou starostlivosťou. Krajský súd je pritom názoru, že obžalovaný túto zákonom ustanovenú povinnosť pri predaji majetku poškodenej spoločnosti, ktorý je vymedzený v skutkovej vete tohto rozsudku celkom zjavne porušil, pričom išlo o porušenie úmyselné. Zo znenia ustanovenia § 135a ods. 1 Obchodného zákonníka vyplýva, že povinnosť konateľa spoločnosti s ručeným obmedzením ako riadneho hospodára sa skladá z odbornej starostlivosti a lojality. Konkrétne, povinnosť starostlivosti zahŕňa požiadavku na konanie s potrebnými znalosťami, ide teda o starostlivosť, ktorú by vynaložila bežne starostlivá a pozorná osoba v podobných situáciách a pri vzatí do úvahy všetkých informácií, ktoré sú rozumne prístupné. Povinnosť lojality je potrebné definovať ako povinnosť preferovať záujmy obchodnej spoločnosti pred vlastnými záujmami alebo záujmami iných osôb. Skutočnosť, či konateľ spoločnosti s ručeným obmedzením porušil alebo neporušil povinnosť ustanovenú § 135a ods. 1 Obchodného zákonníka pri vykonávaní dispozícií s majetkom spoločnosti v mene ktorej koná možno zistiť podľa kritérií, ktoré sú obsahom tohto ustanovenia. Konateľ spoločnosti s ručeným obmedzením dostojí povinnostiam uvedeným v ustanovení § 135a ods. 1 Obchodného zákonníka vtedy, pokiaľ vykoná svoje (podnikateľské) rozhodnutie v dobrej viere a zároveň, ak a/ nemá na predmete rozhodovania osobný záujem, b/ je o predmete rozhodovania informovaný v rozsahu, o ktorom sa rozume domnieva, že je primeraný okolnostiam a c/ je racionálne presvedčený o tom, že podnikateľské rozhodnutie, ktoré vykonáva je v najlepšom záujme obchodnej spoločnosti v mene ktorej koná. Všetky tieto zložky zahŕňa pojem odbornej starostlivosti v zmysle § 135a ods. 1 Obchodného zákonníka a pokiaľ nie je daná čo i len jedna z nich (t. j. konanie v dobrej viere, či konania uvedené v písmenách a/ až c/, pôjde o porušenie ustanovenia § 135a ods. 1 Obchodného zákonníka zo strany konateľa s tým, že podľa povahy a závažnosti porušenia môže ísť aj o úmyselné protiprávne konanie zo strany konateľa a v tých najzávažnejších prípadoch aj o konanie trestné. Za porušenie dobrej viery v rozhodovaní konateľa je pritom nutné označiť také jeho konanie, v rámci ktorého úmyselne koná v rozpore so záujmami obchodnej spoločnosti a pri ktorom celkom zjavne nasleduje primárne záujmy vlastné, či záujmy blízkych osôb pred záujmami spoločníkov, či priamo obchodnej spoločnosti v mene ktorej koná. V dobrej viere nekoná ten, kto vedel, že podnikateľsky rozhoduje bez náležitých informácií alebo proti záujmom spoločnosti. Pokiaľ všetky tieto kritériá aplikujeme na posudzovaný prípad, tak zistíme, že obžalovaný ako konateľ poškodenej spoločnosti konal evidentne proti záujmom poškodenej spoločnosti. V prvom rade je nutné uviesť, že obžalovaný sa v roku 2004 rozhodol predať nehnuteľný majetok poškodenej spoločnosti, ktorý bol určený na podnikanie svojim dvom synom. Toto rozhodnutie bolo pritom, z hľadiska konateľa ako riadneho hospodára, nepochopiteľné a možno ho označiť za ekonomicky iracionálne. Obžalovaný, pri predaji nehnuteľnosti synovi Š.B. E., totiž použil bonitný nehnuteľný majetok poškodenej spoločnosti na úhradu pohľadávky, ktorá ešte nebola splatná. Úhrada pohľadávky pred jej splatnosťou síce nie je protiprávna, avšak v danom prípade obžalovaný hradil pohľadávku, pri ktorej do doby jej splatnosti zostávalo viac ako rok. Poškodená spoločnosť nebola teda ešte povinná uhradiť túto pohľadávku a už vôbec nebola povinná ju uhrádzať svojou bonitnou nehnuteľnosťou. Nič pritom „netlačilo“ poškodenú spoločnosť, aby okamžite v roku 2004, t. j. viac ako rok pred splatnosťou pohľadávky, vyrovnala túto pohľadávku započítaním a zbavila sa tak nielen tejto ešte nesplatnej pohľadávky, ale aj svojho nehnuteľného majetku. Riadny (rozumný) hospodár by celkom určite takto nepostupoval, nakoľko poškodená spoločnosť mohla a mala aj naďalej využívať svoj nehnuteľný majetok, ktorý bol primárne (už svojou povahou) určený na podnikanie, t. j. vytváranie zisku. V čase splatnosti pohľadávky syna obžalovaného totiž celkom reálne mohla poškodená spoločnosť z výnosov toho nehnuteľného majetku, či inou svojou činnosťou vygenerovať zisk, ktorý by mohol pokryť výšku pohľadávky veriteľov poškodenej spoločnosti (z konkurzných súdnych rozhodnutí vyplýva, že poškodená spoločnosť mala aj iných veriteľov, teda nielen synov obžalovaného) a to aj bez predaja nehnuteľného majetku. Ak by sa tak nestalo, mohol byť nehnuteľný majetok predaný až v čase splatnosti pohľadávok veriteľov za najvyššiu cenu, ktorá sa dá zistiť prostredníctvom realitného trhu (a z utŕženej finančnej sumy za ich predaj uhradiť pohľadávky veriteľov) a až ako posledná možnosť by mala nasledovať úhrada pohľadávok veriteľov priamo nehnuteľnosťami, teda započítaním vzájomných pohľadávok (a aj to samozrejme až vtedy, ak by nehnuteľnosti nebolo reálne možné predať na realitnom trhu za sumu vyššiu než bola výška pohľadávok veriteľov). Opätovne je nutné zdôrazniť, že poškodená spoločnosť nepotrebovala okamžite a za každú cenu (t. j. aj nevýhodne) sa zbaviť ešte nesplatných dlhov. Uvedené závery sa týkajú aj pohľadávky G. E., pri ktorej taktiež absentuje rozumné vysvetlenie jej okamžitej úhrady nehnuteľnosťou poškodenej spoločnosti. Napokon, skutočnosť, že obžalovaný pri realizovaní uvedených majetkových dispozícií preferoval a nasledoval len svoje vlastné záujmy a záujmy svojich synov možno vyvodiť aj z toho, že neuhrádzal takto okamžite aj pohľadávky iných veriteľov poškodenej spoločnosti. Z konkurzných súdnych rozhodnutí pritom vyplýva, že okrem nesplatnej pohľadávky B.. Q. Š. (ktorú obžalovaný neuznáva) mala poškodená spoločnosť aj iných veriteľov (napríklad vlastníci nebytových priestorov mali pohľadávku cez 60.000 Sk, B. D. cez 105.000 Sk, Q. Y. a.s. cez 40.000 Sk). Nič teda nenasvedčuje tomu, že by obžalovaný ako konateľ postupoval racionálne a v súlade so záujmami poškodenej spoločnosti. Takéto konanie obžalovaného nemá žiadne racionálne ekonomické opodstatnenie vo vzťahu k poškodenej spoločnosti. Svoju racionalitu nadobudne až vo svetle toho, že obžalovaný uhrádzal nehnuteľnosťami práve a len pohľadávky svojich dvoch synov, ktoré boli na nich prevedené zo strany obžalovaného ako fyzickej osoby a spoločnosti E. F. s.r.o., v ktorej bol obžalovaný konateľom. Tieto pohľadávky boli na synov obžalovaného prevedené za symbolické sumy (vo vzťahu k výške pohľadávky) a následne uhradené nehnuteľnosťami poškodenej spoločnosti. Fakticky teda obžalovaný ako konateľ poškodenej spoločnosti uhrádzal nehnuteľnosťami svoju vlastnú pohľadávku a pohľadávku, ktorú mala spoločnosť, v ktorej pôsobil. Nešlo tu pritom o klasické finančné vyrovnanie (peniazmi), ale pohľadávky boli uhradené priamo nehnuteľnosťami, ktoré boli znalecky celkom prekvapivo ocenené sumou, ktorá sa prakticky zhodovala s výškou pohľadávok synov obžalovaného. Fakticky teda došlo k získaniu nehnuteľného majetku poškodenej spoločnosti, ktorý mohli obžalovaný a jeho synovia aj naďalej využívať na podnikateľské účely. Obžalovaný a jeho synovia tak v predstihu (viac ako rok pred splatnosťou pohľadávky) získali možný trvalejší zdroj príjmov z podnikania. Je zjavné, že takýto odpredaj majetku poškodenej spoločnosti zo strany konateľa bol len a výhrade v záujme obžalovaného a jeho detí. Z uvedených okolností vyplýva, že tu išlo o cielené (úmyselné) konanie obžalovaného v osobnom záujme, ktoré je v úplnom protiklade k záujmom spoločnosti v mene ktorej konal. Obžalovaný preto pri dispozíciách s majetkom poškodenej spoločnosti nekonal v dobrej viere, mal na predmete rozhodovania osobný záujem a nemohol byť racionálne presvedčený o tom, že podnikateľské rozhodnutie, ktoré vykonáva je v najlepšom záujme obchodnej spoločnosti v mene ktorej koná. Pokiaľ ide o vyššie uvedené kritériá, ktoré tvoria obsah ustanovenia § 135a ods. 1 Obchodného zákonníka tak obžalovaný porušil kritérium konania v dobrej viere ako aj kritériá uvedené v písmenách a/ a c/. Navyše, konal úmyselne, s cieľom získať nehnuteľný majetok poškodenej spoločnosti v prospech jeho synov a to aj za nižšiu cenu, než aká bola skutočná hodnota predávaného majetku. V tomto smere došlo zo strany obžalovaného ku konaniu, ktoré znamenalo reálny úbytok na majetku poškodenej spoločnosti. Nič pritom nenaznačuje, že by obžalovaný pri predaji nehnuteľností zisťoval hodnotu nehnuteľnosti na realitnom trhu. Od riadneho hospodára možno totiž racionálne očakávať, že (ak nie je v tiesni, čo poškodená spoločnosť nebola) sa s predajom nehnuteľností nebude ponáhľať a bude zisťovať výšku ceny nehnuteľností sám, prípadne prostredníctvom realitného trhu (ponúkaním neobmedzenému počtu prípadných kupujúcich) a k predaju nehnuteľností sa rozhodne napríklad až pri najvyššej ponuke. Cieľom obžalovaného však bolo získať nehnuteľnosti poškodenej spoločnosti. Práve preto neboli zo strany obžalovaného vôbec zisťovaní prípadní kupujúci a ich cenové ponuky, ale pohľadávky jeho synov boli uspokojené okamžite nehnuteľnosťami poškodenej spoločnosti. Celkom určite teda nebol obžalovaný o predmete rozhodovania (cene nehnuteľností) informovaný v rozsahu, o ktorom sa rozume mohol domnievať, že je primeraný okolnostiam. Vzhľadom na uvedené sa obžalovaný nemôže zbaviť trestnej zodpovednosti konštatovaním, že predával nehnuteľnosti za znalecky určenú cenu, nakoľko jeho povinnosťou ako konateľa bolo konať s odbornou starostlivosťou a informovane a nie predávať nehnuteľnosti za znalecky určené ceny. Takáto znalecky určená cena je len základným východiskom pri zisťovaní hodnoty nehnuteľnosti, avšak v danom čase a mieste sa nemusí zhodovať s cenou, ktorú vyprodukuje realitný trh. Tá môže byť podstatne vyššia ako znalecky určená hodnota nehnuteľnosti ako aj podstatne nižšia. Konateľ tu má pritom urobiť všetky reálne a rozumné kroky k tomu, aby predal nehnuteľnosti za čo možno najvyššiu cenu a má si možnú cenu zisťovať aj prostredníctvom realitného trhu. Takéto „testovanie“ ceny nehnuteľnosti na realitnom trhu je pritom bežné a ľahko dostupné (napríklad prostredníctvom realitnej kancelárie) a zodpovedá racionálnemu (rozumnému) postupu riadneho hospodára. Alebo povedané inak, pokiaľ by nehnuteľnosti patrili vlastnícky obžalovanému a nie poškodenej spoločnosti, respektíve pokiaľ by uhrádzané pohľadávky nepatrili jeho deťom, celkom určite by pri predaji nehnuteľností (ak by vôbec k ich predaju pristúpil za situácie, keď ho nič k predaju „netlačilo“) pristupoval inak a s oveľa väčšou starostlivosťou. Informované konanie konateľa v zmysle § 135a ods. 1 Obchodného zákonníka teda spočíva v získaní dostupných informácií v danom čase a na danom mieste a nie v zabezpečovaní formálnych znaleckých posudkov, ktorých výsledok sa zhoduje s výškou pohľadávok detí konateľa. Pokiaľ obžalovaný v odvolaní namietal, že pred predajom nehnuteľného majetku poškodenej spoločnosti si dal vypracovať znalecké posudky zo strany znalca B.. D. Š. z odvetvia oceňovania nehnuteľností a že nehnuteľnosti následne predával za znalecky určené ceny s tým, že znalecký posudok zabezpečený v priebehu trestného stíhania je nesprávny, tak s touto námietkou sa odvolací súd nestotožňuje. Po preskúmaní znaleckých posudkov znalca B.. D. Š. je zjavné, že tento oceňoval nehnuteľnosti nesprávnou metódou stanovenia všeobecnej hodnoty nehnuteľností, keď celkom nepochopiteľne použil pri stanovovaní všeobecnej hodnoty nehnuteľnosti len metódu polohovej diferenciácie. Konal tak napriek tomu, že v zmysle vyhlášky č. 492/2004 Z. z. by sa pri stavbách, ktoré sú schopné dosahovať výnos formou prenájmu mala využívať aj kombinovaná metóda. Zo znaleckých posudkov znalca B.. D. Š. je pritom zrejmé, že posudzoval nebytové priestory, ktoré boli primárne vytvorené na podnikanie, čiže aj na prípadný nájom iným osobám a o tejto skutočnosti vedel a preto je nevysvetliteľné prečo zvolil metódu oceňovania, pri ktorej sa zohľadňuje hlavne technický stav nehnuteľnosti. Krajský súd sa tu preto plne stotožnil s výhradami, ktoré mal k tomuto znaleckému dokazovaniu znalec B.. G. B. (č. l. XXX). Vzhľadom k uvedenému krajský súd považuje práve znalecké posudky B.. D. Š. (a nie znalecký posudok B.. G. B.) za nesprávne. Krajský súd pritom nezistil nič, čo by spochybňovalo znalecký posudok znalca B.. G. B., práve naopak, odvolací súd je názoru, že tento znalecký posudok bol vypracovaný v súlade s vyhláškou č. 492/2004 Z. z. o stanovení všeobecnej hodnoty majetku. Znalecké posudky B.. D. Š. možno pritom označiť za vyslovene pochybné, nakoľko ich výsledok (výsledné ceny predávaných nehnuteľností) sa v obidvoch prípadoch zhoduje s výškou pohľadávok, ktoré boli nehnuteľnosťami uhradené. V prvom prípade znalec určil cenu nehnuteľnosti na sumu 4.600.000 Sk, pričom výška pohľadávky syna obžalovaného Š. E. bola vo výške 4.605.474,40 Sk a v druhom prípade znalec určil cenu nehnuteľnosti na sumu 2.600.000 Sk a výška pohľadávky syna obžalovaného G. E. bola vo výške 2.621.490,31 Sk. V obidvoch prípadoch obsahujú kúpne zmluvy totožné ustanovenie, že prevodom nehnuteľnosti na kupujúceho bude dlžná čiastka poškodenej spoločnosti vyrovnaná. Podľa názoru krajského súdu je pomerne prekvapivá táto zhoda a evokuje skôr dojem, že podstatou znaleckého oceňovania nehnuteľností nebolo zistiť všeobecnú hodnotu predávaných nehnuteľností v súlade s vyhláškou č. 492/2004 Z. z. (t. j. kombinovanou metódou oceňovania a metódou polohovej diferenciácie), ale to, aby sa výsledok oceňovania nehnuteľností zhodoval s výškou pohľadávok, ktoré mali synovia obžalovaného voči poškodenej spoločnosti. Možno preto oprávnene pochybovať, či takáto opakovaná zhoda v cene nehnuteľnosti zistenej znalcom a vo výške pohľadávky veriteľa môže by náhodná. Podľa názoru súdu táto skutočnosť dotvára dopredu pripravený postup obžalovaného pri prevodoch nehnuteľností poškodenej spoločnosti na jeho synov tak, aby synovia získali nehnuteľnosti vzájomným započítaním pohľadávok. Krajský súd uzatvára, že obžalovaný porušoval zákonné povinnosti konateľa vymedzené v ustanovení § 135a ods. 1 Obchodného zákonníka a to predávaním majetku spoločnosti v mene ktorej konal za podstatne nižšie sumy než bola skutočná hodnota predávaného majetku v čase jeho predaja, pričom uprednostňoval len a výhrade úhradu svojich pohľadávok (či pohľadávok spoločnosti v mene ktorej konal) voči poškodenej spoločnosti, ktoré za symbolické ceny (v porovnaní so skutočnou hodnotou pohľadávok) previedol na svojich synov a následne tieto pohľadávky „uhradil nehnuteľnosťami“ vlastnícky patriacimi poškodenej spoločnosti. Rovnako tak obžalovaný predal „pod cenu“ motorové vozidlo vlastnícky patriace poškodenej spoločnosti a to inej obchodnej spoločnosti, v ktorej vystupoval ako konateľ. Fakticky tu motorové vozidlo predával sám sebe za nižšiu sumu než bola jeho skutočná predajná hodnota v čase jeho predaja. Pokiaľ obžalovaný v odvolaní namietal, že išlo o hnuteľný majetok, ktorý bol odpísaný a mal nulovú zostatkovú hodnotu a mohol byť predaný za akúkoľvek cenu, tak tu obžalovaný opätovne poukazuje na účtovné hľadiská. Už bolo uvedené vyššie, že Trestný zákon nepozná účtovnú škodu a preto z hľadiska naplnenia pojmu škoda pri stíhanom majetkovom trestnom čine je bez právneho významu, či predávaný majetok bol účtovne odpísaný a či mal účtovne nulovú zostatkovú hodnotu. Podstatná je skutočná hodnota predávaného hnuteľného majetku (vozidla zn. Audi A6) a tá bola, v zmysle znaleckého dokazovania B.. K. L., vyššia než predajná kúpna cena. Napokon, skutočnosť, že sám obžalovaný predal vozidlo zn. Audi A6 za 80.000 Sk svedčí o tom, že nešlo o vec nulovej hodnoty, ako sa to snaží prezentovať v odvolaní. Aj pri predaji tohto motorového vozidla je pritom zrejmé, že obžalovaný porušil ustanovenie § 135a ods. 1 Obchodného zákonníka, nakoľko predával majetok poškodenej spoločnosti bez toho, aby to bolo nutné, či ekonomicky akokoľvek výhodné pre poškodenú spoločnosť, pričom ani nezisťoval možnú hodnotu predávaného motorového vozidla v čase jeho predaja. Takýto postup bol celkom zjavne len a výhradne v prospech obžalovaného, ktorý prostredníctvom kupujúceho spoločnosti G. s.r.o., v ktorej bol taktiež konateľom, získal motorové vozidlo za nižšiu cenu než bola jeho skutočná a reálne dosiahnuteľná hodnota v čase jeho predaja. Obžalovaný bol teda z hľadiska protiprávnosti svojho konania uznaný vinným zo spáchania trestného činu porušovania povinnosti pri správe cudzieho majetku podľa § 255 Tr. zák. účinného do 31.12.2005 z dôvodu, že úmyselne zvolil pri výkone svojich kompetencií postup, ktorým došlo k škode na majetku spoločnosti v mene ktorej konal. Podstatou jeho protiprávneho konania bol teda úmyselne nesprávny postup pri predaji majetku poškodenej spoločnosti, t. j. úmyselne nesprávne rozhodnutie ako konateľa poškodenej spoločnosti. Obžalovaný teda nie je kriminalizovaný za výsledok svojej činnosti ako štatutárneho orgánu, ale za jej výkon, ktorý celkom určite nie je možné označiť za riadny, či sledujúci záujmy poškodenej spoločnosti. Úlohou obžalovaného ako konateľa poškodenej spoločnosti nemala byť len snaha o „vymazanie“ dlhov poškodenej spoločnosti voči jeho deťom, ale snaha, ak už predával majetok poškodenej spoločnosti, dosiahnuť z jeho predaja čo možno najvyššiu kúpnu cenu, t. j. maximalizovať reálne možný prospech poškodenej spoločnosti z predaja majetku poškodenej spoločnosti. V tomto smere možno poukázať aj na judikatúru, podľa ktorej okolnosť, že určitá osoba bola oprávnená predať spravovaný majetok sama osebe nevylučuje jej trestnú zodpovednosť za spáchanie trestného činu podľa § 255 Tr. zák. pokiaľ uvedená osoba taký majetok, napríklad úmyselne predala za nižšiu cenu, než aká bola jeho hodnota. Škodou na spravovanom majetku by potom bol rozdiel medzi výškou dosiahnuteľnej ceny predaného majetku a nižšou cenou, ktorá bola za jeho predaj fakticky získaná (česká judikatúra SR 117/2001 - 1.) Pokiaľ ide o vymedzenie znaku základnej skutkovej podstaty stíhaného trestného činu spočívajúceho v tom, že ide o povinnosť spravovať „cudzí majetok“ a že škoda musí vzniknúť na „cudzom majetku“ tak je potrebné uviesť, že cudzím majetkom je majetok, ktorý nepatrí celkom alebo z časti páchateľovi. Je pritom nesporné, že konateľ spoločnosti s ručeným obmedzením nie je vlastníkom, či spoluvlastníkom majetku, ktorý patrí spoločnosti s ručeným obmedzením (vo vzťahu k nemu ide o majetok cudzí), pričom konateľ ako štatutárny orgán spoločnosti s ručeným obmedzením má povinnosť a zároveň aj oprávnenie nakladať s jej majetkom s odbornou starostlivosťou. Tu treba vychádzať z toho, že definičným znakom právnických osôb je, okrem iného, ich majetková samostatnosť, ktorej výrazom je na jednej strane to, že majú vlastný majetok a na strane druhej to, že vo vzťahu k tomuto majetku nesú samostatnú majetkovú zodpovednosť v právnych vzťahoch, do ktorých vstupujú. Z uvedeného vyplýva, že spoločníci spoločnosti s ručením obmedzeným nie sú podielovými spoluvlastníkmi spoločnosti s ručením obmedzeným (t. j. nie sú spoluvlastníkmi spoločnosti, teda nevlastnia ju) a preto majetok spoločnosti s ručením obmedzeným je vo vzťahu k spoločníkom majetkom cudzím. Majetkové práva spoločníkov sú vyjadrené prostredníctvom obchodného podielu, ktorý predstavuje celkové práva a povinnosti spoločníka a im zodpovedajúcu účasť na spoločnosti (§ 114 ods.1 Obchodného zákonníka). Spoločník je preto majiteľom obchodného podielu, ale nie majiteľom spoločnosti s ručením obmedzeným a to ani vtedy nie, ak by bol jediným spoločníkom a preto aj v takomto prípade je majetok spoločnosti voči takémuto spoločníkovi majetkom cudzím. Rovnako cudzím je aj vo vzťahu k štatutárnemu orgánu (konateľovi). Z uvedeného vyplýva, že ak je trestná činnosť páchaná na úkor právnickej osoby (napríklad spoločnosti s ručením obmedzeným) nemôžu byť spoločníci (a už vôbec nie konatelia) priamo poškodenými osobami, ale poškodenou osobou je sama spoločnosť s ručením obmedzeným. Majetok poškodenej spoločnosti bol teda vo vzťahu k obžalovanému majetkom cudzím a to aj napriek tomu, že obžalovaný bol konateľom a aj spoločníkom poškodenej spoločnosti. Pokiaľ ide o výšku škody, ktorá vznikla poškodenej spoločnosti, tak táto zodpovedá rozdielu medzi predajnou cenou a aktuálnou všeobecnou hodnotou pri uvedených dvoch nehnuteľnostiach a jednej hnuteľnej veci. Ide tu teda o výsledok podhodnotenia predajnej ceny s tým, že skutočná hodnota predávaného majetku vyplýva zo znaleckého dokazovania vykonaného v trestnom konaní. Súčet rozdielov všeobecných hodnôt na strane jednej a predajných cien na strane druhej v dotknutých prípadoch možno označiť za reálny úbytok na majetku poškodenej spoločnosti (uvedené zodpovedá aj uzneseniu Najvyššieho súdu SR sp. zn. 2Tdo/50/2012 zo dňa 25.09.2012). Pri normálnom behu vecí by sa totiž majetok poškodenej spoločnosti z predaja majetku spoločnosti celkom určite navýšil. Predajom majetku poškodenej spoločnosti došlo síce k reálnemu zníženiu pasív poškodenej spoločnosti, pretože došlo k úhrade pohľadávok veriteľov poškodenej spoločnosti, avšak zároveň nedošlo k nárastu jej majetku, ak by predávaný majetok bol odpredaný za jeho skutočnú hodnotu. V tomto smere je nesporné, že poškodenej spoločnosti vznikla reálna škoda v celkovej výške 3.723.422,29,- Sk (123.594,97,- euro), čo je vyjadrením rozdielu pri predaji nehnuteľností a motorového vozidla zn. Audi A6. Výška tejto škody zodpovedá značnému rozsahu v zmysle § 89 ods. 13 Tr. zák. účinného do 31.12.2005 (išlo o škodu vyššiu ako 690.000,- Sk). Tento číselne vyjadrený rozdiel, ohľadne nehnuteľností, vyplýva zo znaleckého dokazovania znalca B.. G. B., ktorého znalecký posudok nevzbudzuje žiadne relevantné pochybnosti o svojej správnosti a úplnosti. Pokiaľ ide o znalcký posudok znalkyne B.. K. L., ktorý sa týkal zisťovania hodnoty motorového vozidla zn. Audi A6 tak určitý nedostatok vo vypracovanom znaleckom posudku bol odstránený súdom prvého stupňa tak, že znalkyňa bola požiadaná o dopracovanie znaleckého posudku, pričom na hlavnom pojednávaní zotrvala na svojich záveroch s tým, že došlo len k nepodstatnej zmene v hodnote uvedeného motorového vozidla. V danej trestnej veci ani princíp ultima ratio nebráni vyvodiť trestnoprávnu zodpovednosť za protiprávne konanie obžalovaného, pretože tu konanie obžalovaného zjavne „prekročilo“ civilný rozmer veci a už naplnilo znaky skutkovej podstaty trestného činu. Opätovne je nutné zdôrazniť, že obžalovaný nebol uznaný za vinného za to, že predal majetok poškodenej spoločnosti, ale za to, že v mene poškodenej spoločnosti uzatváral kúpne zmluvy, ktoré boli pre spoločnosť v mene ktorej konal zjavne ekonomicky nevýhodné a boli v rozpore so záujmami tejto spoločnosti. S poukazom na všetky uvedené skutočnosti možno dospieť k záveru, že obžalovaný B.. C. E. naplnil všetky znaky skutkovej podstaty trestného činu porušovania povinnosti pri správe cudzieho majetku podľa § 255 ods. 1, ods. 3 Tr. zák. účinného do 31.12.2005, nakoľko v priamom úmysle porušil ako konateľ poškodenej spoločnosti povinnosť uvedenú v ustanovení § 135a ods. 1 Obchodného zákonníka a v dôsledku porušenia tejto povinnosti spôsobil poškodenej spoločnosti značnú škodu. Stíhaného skutku sa zároveň dopustil ako osoba, ktorá má osobitne uloženú povinnosť hájiť záujmy poškodeného, nakoľko táto povinnosť zodpovedá obsahu už uvedeného ustanovenia § 135a ods. 1 Obchodného zákonníka. Tento záver vyplýva aj z uznesenia Najvyššieho súdu SR sp. zn. 2 Tdo/50/2012 zo dňa 25.09.2012 (s. 7). Napriek tomu, že to súd prvého stupňa v napadnutom rozsudku výslovne nevyjadril, je zrejmé, že konanie obžalovaného považoval za jeden skutok, ktorý pozostával z viacerých čiastkových útokov, ktoré zodpovedali jednotlivým majetkovým dispozíciám, ktoré vykonával obžalovaný ako konateľ poškodenej spoločnosti. Táto skutočnosť vyplýva z toho, že výsledná škoda bola vyjadrená ako súčet rozdielov všeobecných hodnôt na strane jednej a predajných cien na strane druhej. V tomto smere teda išlo o pokračovací trestný čin s tým, že je tu daná tak subjektívna ako aj objektívna súvislosť medzi jednotlivými čiastkovými útokmi, nakoľko pri predaji nehnuteľností je nutné dobu dokonania činu ohraničiť až povolením vkladu vlastníckeho práva k nehnuteľnostiam v prospech synov obžalovaného (marec a apríl roku 2005) s tým, že k predaju motorového vozidla zn. Audi A6 došlo v októbri roku 2005. Odvolací súd však vo výrokovej časti tohto rozsudku neoznačil trestný čin, zo spáchania ktorého bol obžalovaný uznaný vinným ako pokračovací trestný čin vzhľadom k zákazu „reformacio in peius“. Z hľadiska subjektívnej stránky je potrebné konanie obžalovaného právne kvalifikovať ako priamy úmysel podľa § 4 písm. a/ Tr. zák. účinného do 31.12.2005, pretože zo spôsobu vykonania trestnej činnosti, keď obžalovaný vedel, že koná zjavne proti záujmom poškodenej spoločnosti a to s cieľom previesť nehnuteľnosti za nižšie sumy než zodpovedalo ich skutočným hodnotám na svoje deti a motorové vozidlo na inú spoločnosť v mene ktorej konal za podhodnotenú sumu, navyše za situácie, keď ho nič „netlačilo“ k tomu, aby vôbec uvedené tri majetkové dispozície realizoval, možno vyvodiť, že chcel spôsobom uvedeným v Trestnom zákone porušiť záujem chránený týmto zákonom. Stupeň spoločenskej nebezpečnosti konania obžalovaného je určovaný najmä významom chráneného záujmu, ktorý bol činom dotknutý a ktorým je v posudzovanom prípade záujem na ochrane cudzieho majetku, pričom stupeň spoločenskej nebezpečnosti konania obžalovaného zvyšuje rozsah škody, ktorá bola jeho konaním spôsobená ako aj tým, že výrazne porušil zákonom ustanovenú povinnosť spravovať ako konateľ majetok spoločnosti s ručeným obmedzením v mene ktorej konal a to s odbornou starostlivosťou. Pokiaľ obhajca obžalovaného na verejnom zasadnutí odvolacieho súdu dal do pozornosti rozsudok Najvyššieho súdu SR sp. zn. 6Tdo/79/2014 zo dňa 28.01.2016, tak podľa názoru krajského súdu sa tento rozsudok netýkal skutkovo a ani právne obdobnej trestnej veci ako je trestná vec obžalovaného. V citovanom rozsudku najvyšší súd vyslovil názor (išlo o vec vedenú pre trestný čin sprenevery), že sú pochybnosti o tom, či poškodenej spoločnosti vôbec vznikla škoda, pričom spochybnil aj výrok o náhrade škody s tým, že došlo k priznaniu nároku na náhradu škody inému subjektu než subjektu, ktorý si nárok na náhradu škody uplatňoval (išlo o priznanie nároku na náhradu škody subjektu, ktorý zanikol). V trestnej veci obžalovaného je pritom vznik škody spôsobený obžalovaným a to konaním popísaným v ustanovení § 255 ods. 1 Tr. zák. účinného do 31.12.2005 nepochybný a nárok na náhradu škody bol priznaný poškodenej spoločnosti, ktorá doposiaľ nebola vymazaná z obchodného registra. K trestnému činu poškodzovania veriteľa: Súd prvého stupňa uznal obžalovaného za vinného aj zo spáchania trestného činu poškodzovania veriteľa podľa § 256 ods. 1 písm. a/, ods. 4 písm. b/ Tr. zák. účinného do 31.12.2005. Krajský súd sa s týmto postupom okresného súdu nestotožnil, nakoľko je názoru, že k spáchaniu tohto trestného činu zo strany obžalovaného nedošlo. Súd prvého stupňa vyvodil spáchanie trestného činu poškodzovania veriteľa z toho istého protiprávneho konania obžalovaného ako pri trestnom čine porušovania povinnosti pri správe cudzieho majetku, ktoré malo spočívať v predaji majetku poškodenej spoločnosti „pod cenu“. Podľa názoru súdu prvého stupňa malo mať to isté konanie obžalovaného dva následky a to vo forme škody vo vzťahu k poškodenej spoločnosti a vo forme (ďalšej, či následnej) škody vo vzťahu k veriteľovi poškodenej spoločnosti. Podľa názoru krajského súdu si však tieto okolnosti uvedené v skutkovej vete vo výrokovej časti napadnutého rozsudku odporujú. Obžalovanému sa totiž kladie za vinu, že svojím konaním spočívajúcim v uzatváraní pre poškodenú spoločnosť nevýhodných zmlúv spôsobil škodu rovnajúcu sa rozdielu všeobecných hodnôt na strane jednej a predajných cien na strane druhej, čo v skutkovej vete uvedených troch prípadoch činí celkovú škodu vo výške 3.723.422,29,- Sk. Ak teda konaním obžalovaného bola spôsobená škoda v tejto výške, potom je nelogické, aby zároveň tým istým konaním (t. j. predajom majetku poškodenej spoločnosti „pod cenu“) zároveň spôsobil aj škodu ďalšiu (či vyššiu) a to aj vo výške 1.035.874,40,- Sk, ktorá sa rovná výške pohľadávky veriteľa poškodenej spoločnosti. Alebo povedané inak, ak by sme vychádzali z okolností uvedených v skutkovej vete výroku napadnutého rozsudku museli by sme dospieť k záveru, že obžalovaný predajom majetku poškodenej spoločnosti „pod cenu“ spôsobil na jednej strane škodu, ktorá sa rovná súčtu rozdielov všeobecných hodnôt a predajných cien (3.723.422,29,- Sk) a na strane druhej aj, navyše, škodu, ktorá sa rovná výške pohľadávky jedného z veriteľov poškodenej spoločnosti (1.035.874,40,- Sk). To by znamenalo, že obžalovaný svojím konaním spôsobil škodu v celkovej výške 4.759.296,69,- Sk. Tento záver však zjavne odporuje skutkovým zisteniam, z ktorých nepochybne vyplýva, že obžalovaný svojím konaním spôsobil škodu len vo výške 3.723.422,29,- Sk. Ak obžalovaný spôsobil majetkovým trestným činom škodu v tejto výške, nemohol zároveň, tým istým konaním spôsobiť škodu vyššiu (o hodnotu pohľadávky veriteľa), pretože tento veriteľ poškodenej spoločnosti mohol uspokojiť svoju pohľadávku len z majetku poškodenej spoločnosti, ktorý sa zmenšil práve a len o sumu 3.723.422,29,- Sk. Veriteľ sa pritom môže uspokojiť iba z majetku poškodenej spoločnosti, pričom ak by sa veriteľovi priznal nárok na uspokojenie nad túto sumu (t. j. nad sumu 3.723.422,29,- Sk) išlo by zjavne o bezdôvodné obohatenie poškodenej spoločnosti, pretože veriteľ by sa mohol uspokojovať zo sumy prevyšujúcej sumu 3.723.422,29,- Sk, teda z niečoho, čo by už zjavne nepatrilo do majetku poškodenej spoločnosti, pokiaľ by sa obžalovaný nedopustil protiprávneho konania. Opätovne treba zdôrazniť, že ak by sa obžalovaný nedopustil protiprávneho konania, mohol reálne majetok poškodenej spoločnosti narásť o sumu 3.723.422,29,- Sk, teda len a výhradne z tejto sumy by sa následne mohol uspokojovať veriteľ poškodenej spoločnosti. Obžalovaný nie je dlžníkom veriteľa poškodenej spoločnosti a preto nemožno logicky dospieť k záveru, že nad túto sumu (navyše) by mal hradiť pohľadávky poškodenej spoločnosti. V opačnom prípade by sa uspokojením veriteľa poškodenej spoločnosti zo strany obžalovaného nezmenšoval majetok poškodenej spoločnosti, ale majetok obžalovaného. Možno preto uzavrieť, že obžalovaný svojím konaním v rozpore s ustanovením § 135a ods. 1 Obchodného zákonníka mohol a reálne spôsobil len škodu vo výške 3.723.422,29,- Sk. Pokiaľ chcel súd prvého stupňa dať v skutkovej vete najavo, že veriteľ poškodenej spoločnosti (pôvodne B.. Q. Š. a teraz jej právny nástupca C.. G. R.) mal voči poškodenej spoločnosti právo na plnenie vo výške 1.035.874,40,- Sk (teda, že majetok poškodenej spoločnosti v tejto výške patrí veriteľovi poškodenej spoločnosti), ktoré sa v dôsledku predaja majetku poškodenej spoločnosti „pod cenu“ stalo nevymožiteľným tak mohol len znížiť skutočnú škodu, ktorú obžalovaný spôsobil (3.723.422,29,- Sk) o sumu 1.035.874,40,- Sk. V takomto prípade by bola škoda spôsobená poškodenej spoločnosti vo výške 2.687.547,89,- Sk a spoločne s výškou pohľadávky veriteľa by tvorila výslednú škodu vo výške 3.723.422,29,- Sk. Aj tento záver by však odporoval nepochybne ustáleným skutkovým okolnostiam, pretože predajom majetku poškodenej spoločnosti „pod cenu“ bola poškodená iba a len poškodená spoločnosť. Veriteľ poškodenej spoločnosti nebol a ani nemohol byť konaním obžalovaného poškodený priamo, ale a len prostredníctvom škody, ktorá vznikla poškodenej spoločnosti. Na tomto mieste je nutné zdôrazniť aj to, že výška pohľadávky veriteľa môže byť považovaná za výšku škody pri trestnom čine poškodzovania veriteľa len vtedy, ak napríklad došlo k odstráneniu majetku dlžníka, ktorý mal hodnotu rovnakú alebo vyššiu ako bola výška pohľadávky veriteľa. Z rozhodnutí konkurzných súdov založených v spise pritom vyplýva, že poškodená spoločnosť mala v rozhodnom čase okrem B.. Q. Š. aj iných veriteľov, ktorý mali pohľadávky voči poškodenej spoločnosti (napríklad vlastníci nebytových priestorov cez 60.000,- Sk, B. D. cez 105.000,- Sk, Q. Y. a.s. cez 40.000,- Sk). Odvolaciemu súdu nie je preto celkom zrejmé, prečo aj títo ostatní veritelia neboli prokurátorom považovaní za poškodených veriteľov trestným činom poškodzovania veriteľa. Ak bol prokurátor názoru, že ide zároveň aj o trestný čin poškodzujúci veriteľov, potom mal celkom určite do skutkovej vety zahrnúť aj týchto veriteľov poškodenej spoločnosti. Z uvedeného vyplýva aj to, že ak mala poškodená spoločnosť aj iných veriteľov než B.. Q. Š., potom malo byť predmetom riadneho dokazovania na hlavnom pojednávaní zo strany prokurátora aj to, aká bola výška ich pohľadávok a kedy tieto pohľadávky vznikli a kedy nadobudli splatnosť (t. j. či sa tak stalo v období protiprávneho konania obžalovaného). Vzhľadom k všetkým vyššie uvedeným skutočnostiam je nevyhnutné považovať škodu vo výške 3.723.422,29,- Sk, ktorú spôsobil obžalovaný ako konateľ poškodenej spoločnosti len za škodu spôsobenú poškodenej spoločnosti. Veritelia poškodenej spoločnosti môžu byť v takýchto prípadoch poškodení až sekundárne. Vzhľadom k uvedenému je možné konanie obžalovaného právne kvalifikovať len ako majetkový trestný čin, ktorým vznikla na majetku poškodenej spoločnosti škoda (t. j. ako trestný čin poškodzovania cudzieho majetku) a nie aj zároveň ako úpadkový trestný čin, ktorým sekundárne (prostredníctvom škody vzniknutej poškodenej spoločnosti) mohla vzniknúť škoda veriteľom poškodenej spoločnosti. V posudzovanej trestnej veci pritom prípadný trestný čin poškodzovania veriteľa nikdy nemohol byť ani dokonaný. Predpokladom vyvodenia trestnej zodpovednosti za spáchanie trestného činu poškodzovania veriteľa je totiž aj to, že pohľadávka veriteľa, ktorý má byť poškodený, je už splatná. Právo na plnenie od dlžníka vzniká okamihom, kedy nastáva právna skutočnosť, s ktorou právny predpis alebo zmluva spája vznik práva na plnenie. Súčasne so vznikom práva na plnenie však zásadne nenastáva jeho splatnosť, pretože buď je určená dobou, v ktorej je dlžník povinný podľa zmluvy, právneho predpisu alebo rozhodnutia súdu plniť svoj záväzok alebo ak nie je určená vyvolá ju veriteľ tým, že požiada dlžníka o plnenie. Splatnosť záväzku nastáva deň nasledujúci po uplynutí času splnenia dlhu. V tomto momente má veriteľ po prvýkrát možnosť uplatniť svoje právo (pohľadávku) na súde (Fekete, I.: Občiansky zákonník, Veľký komentár, 2. diel, § 460 - § 880, Eurokodex, 2011, s. 1641 a nasl.). Konania uvedené v ustanovení o trestnom čine poškodzovania veriteľa pred splatnosťou pohľadávky by mohli byť prípadne len pokusom tohto trestného činu. Skutočnosť, že pred splatnosťou pohľadávky veriteľa sa nemožno dopustiť dokonaného trestného činu poškodzovania veriteľa vyplýva z toho, že skutková podstata trestného činu poškodzovania veriteľa chráni logicky až pohľadávky veriteľov, ktoré je možné uspokojiť proti vôli dlžníka, t. j. iba pohľadávky, ktoré sú už splatné, môžu byť reálne žalovateľné veriteľom na súde a môžu byť aj vymáhané proti vôli dlžníka. Tento výklad pritom nie je v trestnom práve sporný a vyplýva aj z odbornej literatúry (napríklad Púry, F.: Úpadkové trestné činy v České republice. 1. Vydání. Praha: C.H.Beck, s. 64). V danej trestnej veci pritom obžalovaný predával majetok poškodenej spoločnosti ešte pred splatnosťou pohľadávky B.. Q. Š., ktorá mala nastať až dňa 31.12.2005. Vzhľadom k uvedenému nemohlo dôjsť k dokonaniu trestného činu poškodzovania veriteľa. Rovnako tak nemohlo dôjsť ani k pokusu tohto trestného činu a to z dôvodov uvedených vyššie. Vzhľadom na konštatované dôvody, krajský súd vypustil právnu kvalifikáciu skutku aj ako trestného činu poškodzovania veriteľa podľa § 256 ods. 1 písm. a/, ods. 4 písm. b/ Tr. zák. účinného do 31.12.2005 a zároveň vypustil zo skutkovej vety výroku o vine všetky okolnosti, ktoré mali odraz v tejto právnej kvalifikácii, t. j. údaje o pôžičke veriteľa poškodenej spoločnosti B.. Q. Š. a údaje o spôsobenej škode právnemu nástupcovi tohto veriteľa C.. G. R.. Vzhľadom na tento postup odvolacieho súdu nebolo potrebným zaujímať stanovisko k odvolacím námietkam obžalovaného ohľadne existencie, či neexistencie pohľadávky B.. Q. Š., pretože tieto námietky sa viazali len k vypustenej právnej kvalifikácii. K výroku o treste: Odvolací súd pri ukladaní trestu vychádzal primárne z trestnej sadzby uvedenej v ustanovení § 255 ods. 3 Tr. zák. účinného do 31.12.2005 (trestná sadzba jeden rok až päť rokov) ako aj z toho, že z dôvodu podania odvolania len zo strany obžalovaného nemôže dôjsť v ďalšom priebehu trestného stíhania k uloženiu prísnejšieho trestu obžalovanému než aký ukladal súd prvého stupňa. Rovnako tak odvolací súd prihliadol pri ukladaní trestu k tomu, že na rozdiel od súdu prvého stupňa uznal obžalovaného za vinného len zo spáchania jedného trestného činu. Krajský súd pri zvažovaní druhu a výmery trestu, ktorý je nutné uložiť obžalovanému vychádzal aj z toho, že ide o osobu, ktorá sa doposiaľ nedopustila žiadnej inej trestnej činnosti a to ani pred spáchaním skutku a ani počas doby, ktorá uplynula od jeho spáchania. Obžalovaný teda vedie a aj viedol riadny život a skutok, zo spáchania ktorého bol uznaný vinným možno považovať len za jeho ojedinelé vybočenie z inak riadneho spôsobu vedenia života. Od doby spáchania skutku uplynulo už viac ako desať rokov, počas ktorých obžalovaný preukázal nápravu a nedopúšťal sa protiprávnej činnosti. Vzhľadom k uvedenému je odvolací súd názoru, že v rámci ukladania trestu obžalovaným postačí uloženie trestu odňatia slobody pri dolnej hranici trestnej sadzby (18 mesiacov) a s poukazom na splnenie podmienok uvedených v ustanovení § 58 ods. 1 písm. a/ Tr. zák. účinného do 31.12.2005 je možné výkon trestu odňatia slobody odložiť na primeranú skúšobnú dobu s tým, že dĺžka skúšobnej doby v trvaní dva roky bude postačujúca na dovŕšenie nápravy obžalovaného vzhľadom k dĺžke času, ktorý uplynul od spáchania skutku a počas ktorého obžalovaný viedol riadny život. Pokiaľ obžalovaný na verejnom zasadnutí namietal, že mu bol opätovne uložený podmienečný trest odňatia slobody a to aj napriek tomu, že už pred zrušením pôvodného právoplatného rozsudku v konaní o povolení obnovy konania vykonal časť tohto trestu, tak krajský súd poukazuje na ustanovenie § 45 ods. 2 Tr. zák. podľa ktorého ak bol páchateľ súdom potrestaný a došlo k jeho odsúdeniu pre ten istý skutok, započíta sa mu vykonaný trest do uloženého trestu. Z uvedeného vyplýva, že vo vykonávacom konaní bude úlohou súdu prvého stupňa zaoberať sa aj otázkou možného započítania pôvodne uloženého trestu do trestu uloženého týmto rozsudkom. Odvolací súd sa pri ukladaní trestu obžalovaným stotožnil s napadnutým rozsudkom, že je nevyhnutné kombinovať uloženie podmienečného trestu odňatia slobody aj s uložením trestu zákazu činnosti výkonu funkcie štatutárneho orgánu obchodných spoločností, nakoľko trestný čin zo spáchania ktorého bol obžalovaný uznaný za vinného bol spáchaný v príčinnej súvislosti s vykonávaním funkcie štatutárneho orgánu dlžníka obchodnej spoločnosti. Odvolací súd je názoru, že pre nápravu obžalovaného je nevyhnutné uloženie tohto druhu trestu v strede zákonnej trestnej sadzby (5 rokov). Podľa názoru odvolacieho súdu tento druh trestu a v uvedenej výmere musel byť v posudzovanom prípade uložený, nakoľko obžalovaný úmyselne nerešpektoval zákonnú povinnosť uloženú mu Obchodným zákonníkom v dôsledku čoho spôsobil na cudzom majetku škodu, pričom funkciu konateľa vykonával zjavne proti záujmom obchodnej spoločnosti v mene ktorej konal a s cieľom dosiahnuť majetkový prospech pre svoje deti. K výroku o náhrade škody: Pokiaľ ide o výrok o náhrade škody, tak krajský súd zaviazal obžalovaného k náhrade škody poškodenej spoločnosti vo výške uvedenej vo výrokovej časti tohto rozsudku. Výška priznanej náhrady škody sa odvíja od výšky škody spôsobenej obžalovaným poškodenej spoločnosti, ktorá bola vo výroku o vine ustálená na sume 123.594,97,- euro. Táto dokazovaním nepochybne ustálená výška spôsobenej škody zo strany obžalovaného bola v rámci výroku o náhrade škody znížená o čiastku 4.197,29,- euro, ktorá už bola podľa vyjadrenia poškodenej spoločnosti a písomného vyjadrenia súdneho exekútora C.. D. T. vymožená v exekučnom konaní ešte pred zrušením exekučného titulu (t. j. pôvodného právoplatného trestného rozsudku). Sumu 4.197,29,- euro, ktorá bola získaná v exekučnom konaní je nutné považovať za už čiastočné uhradenie škody, ktorá bola poškodenej spoločnosti spôsobená trestným činom spáchaným obžalovaným a ktorej celková výška je 123.594,97,- euro. Vzhľadom na opätovné právoplatné uznanie obžalovaného zo spáchania trestného činu nie je možné považovať vymoženú čiastku 4.197,29,- euro za bezdôvodné obohatenie poškodenej spoločnosti. Vo zvyšnej, nárokovanej časti bola poškodená spoločnosť odkázaná na civilný proces. Krajský súd sa nestotožňuje s odvolaním obžalovaného v tom, že nárok na náhradu škody uplatňovaný poškodenou spoločnosťou je premlčaný, respektíve, že nebol riadne a včas v trestnom konaní uplatnený. Pokiaľ ide o premlčanie, tak krajský súd, vo všeobecnosti, konštatuje, že pre začiatok plynutia subjektívnej premlčacej doby v zmysle § 106 Občianskeho zákonníka (ktorého aplikácia je v posudzovanom prípade relevantná) sa vyžaduje skutočná (preukázaná) a nielen predpokladaná vedomosť poškodeného o protiprávnom úkone alebo udalosti, ktorou bola škoda spôsobená, ale aj o tom, že vznikla majetková ujma určitého rozsahu, ktorú je možné objektívne vyčísliť v peniazoch, aby mohla byť uplatniteľná na súde a ďalej vedomosť o tom, kto za ňu zodpovedá (primerane civilná judikatúra R 38/1975). Pojem „dozvie o škode“ znamená, že poškodený už disponuje takými relevantnými údajmi, ktoré mu umožňujú podať návrh na náhradu škody na súde, či uplatniť nárok na náhradu škody v trestnom konaní. Plynutie premlčacej doby je viazané na subjektívny moment, ktorý spočíva vo vedomosti poškodeného o spôsobenej škode a o tom, kto za ňu zodpovedá. V každom prípade sa vyžaduje vedomosť poškodeného a nie inej osoby (napríklad advokáta poškodeného a podobne). Podstatné preto je kedy sa poškodený dozvie o vzniknutej škode, nie teda len o možnom protiprávnom úkone, či škodovej udalosti. Z vyšetrovacieho spisu vyplýva, že B.. Q. Š., ako konateľka poškodenej spoločnosti, sa dozvedela o predaji majetku spoločnosti dňa 26.10.2005 a to od obžalovaného (táto skutočnosť vyplýva zo záznamu spísaného konateľkou B.. Q. Š. na č. l. XXX). Vzhľadom k tomu, že poškodenou osobou je právnická osoba v mene ktorej konal aj obžalovaný, ktorý nárokovanú škodu spôsobil, je nevyhnutné plynutie subjektívnej premlčacej doby odvíjať od toho, kedy sa o možnej škode dozvedel druhý z konateľov. Na konci roku 2005 konateľka poškodenej spoločnosti B.. Q. Š. vedela len to, že druhý konateľ vykonal majetkové dispozície, ktoré sa týkali majetku poškodenej spoločnosti. Je zjavné, že od tohto momentu nie je možné odvíjať začatie plynutia subjektívnej premlčacej doby v zmysle § 106 Občianskeho zákonníka, pretože, tak ako to už bolo uvedené vyššie, predaj majetku spoločnosti zo strany jej konateľa nie je, sám osebe, protiprávnym konaním, pokiaľ konateľ za predaný majetok utŕži zodpovedajúcu protihodnotu, respektíve pokiaľ nie je realizovaný celkom zjavne proti záujmom spoločnosti. Skutočnosť, že B.. Q. Š., nemala žiadne bližšie vedomosti o zrealizovaných predajoch majetku možno zistiť z kópie katastrálneho spisu, z ktorého je zrejmé, že B.. Q. Š. viacerými písomnými podaniami žiadala správu katastra o zaslanie požadovaných listinných podkladov. Tak, napríklad dňa 16.01.2006 žiadala kataster o zaslanie kópie kúpnej zmluvy (č. l. 376), ďalej dňa 11.01.2006 žiadala kataster o preskúmanie postupu pri vklade vlastníckeho práva k nehnuteľnostiam na synov obžalovaného (č. l. 313), ktorý jej odpovedal dňa 08.02.2006 (č. l. 380) a podobne. Z uvedeného je zrejmé, že v prvých mesiacoch roku 2006 B.. Q. Š. len zisťovala okolnosti prevodu nehnuteľností, zabezpečovala si listinné podklady o uskutočnených prevodoch a výsledky šetrení zo strany správny katastra. Až po zabezpečení týchto podkladov mohla reálne zhodnotiť, respektíve iný konateľ poškodenej spoločnosti s výnimkou obžalovaného, za akých okolností došlo k prevodom majetku poškodenej spoločnosti a či tu nie je podozrenie, že by realizované prevody majetku zo strany obžalovaného mohli napĺňať znaky skutkovej podstaty trestného činu. Vzhľadom k uvedeným skutočnostiam, ktoré vyplývajú z katastrálneho spisu je zrejmé, že k začatiu plynutia subjektívnej premlčacej doby mohlo reálne dôjsť až po januári roku 2006. Pokiaľ teda došlo k podaniu trestného oznámenia zo strany poškodenej spoločnosti dňa 22.01.2008 (č. l. 1), ktoré má na plynutie premlčacej doby rovnaké účinky ako podanie žaloby v civilnom procese, bolo to celkom určite v zákonnej dvojročnej subjektívnej premlčacej dobe. Ohľadne námietky obžalovaného, že nárok poškodenej spoločnosti na náhradu škody nebol uplatnený v trestnom konaní riadne a včas, odvolací súd poukazuje na preštudovanie vyšetrovacieho spisu (č. l. 854), kde osoba konajúca v mene poškodenej spoločnosti si uplatnila nárok na náhradu škody voči obžalovanému vo výške najmenej 243.760,50,- euro (č. l. 854). Z uvedeného je zrejmé, že poškodená spoločnosť uplatňuje nárok na náhradu škody voči obžalovanému a to riadne v lehote do skončenia vyšetrovania, v konkrétnej výške, voči konkrétnej osobe a z výpovedí zástupcov poškodenej spoločnosti v prípravnom konaní je aj zjavné, že škodu spôsobenú poškodenej spoločnosti odvíjajú od predaja majetku poškodenej spoločnosti zo strany obžalovaného „pod cenu“. Krajský súd preto nezistil žiadne zákonné prekážky, ktoré by mu bránili rozhodnúť o uplatňovanom nároku na náhradu škody zo strany poškodenej spoločnosti. Iná situácia je ohľadne uplatňovaného nároku na náhradu škody zo strany B.. G. R. ako veriteľa poškodenej spoločnosti. Vzhľadom k tomu, že pri výroku o vine bola vypustená právna kvalifikácia skutku ako trestného činu poškodzovania veriteľa, nemohol byť tejto osobe priznaný nárok na náhradu škody spôsobený trestným činom. Z uvedeného dôvodu bol odkázaný s nárokom na náhradu škody na civilný proces s tým, že svoju pohľadávku by si mal uplatňovať predovšetkým od poškodenej spoločnosti, ktorá už teraz disponuje majetkom a to minimálne pohľadávkou voči obžalovanému. Vzhľadom na vyššie uvedené skutočnosti Krajský súd v Bratislave rozhodol tak, ako je uvedené vo výrokovej časti tohto rozsudku. Poučenie: Proti tomuto rozsudku nie je prípustný riadny opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1510010828.1 (dáta aktuálne k 12. 11. 2026). Záväzné je znenie zverejnené súdom.




